text:
Naidheachdan 11:00m
19 An Dàmhair 2016 Ùraichte aig Ùraichte aig
Cosnaidhean
Thuit àireamh nan daoine a tha gun chosnadh an Alba ged a dh'èirich am figear air feadh na Rìoghachd Aonaichte. Tha na figearan oifigeil a chaidh fhoillseachadh an-diugh ag ràdh gun robh 25,000 na bu lugha gun obair an Alba eadar an t-Ògmhios agus an Lùnastal, a' toirt na h-àireimh gu lèir a tha gun chosnadh gu 127,000. Bha an àireamh air feadh Bhreatainn suas mu 10,000 gu 1.66 millean.
Europol
Thuirt a' bhuidheann phoilis Eòrpach, Europol, gun deach còrr 's 300 duine a chur an grèim agus còrr 's 500 duine a bh' air an cùiltearachd aithneachadh mar phàirt de dh'iomairt eadar-nàiseanta a mhair seachdain. Tha a' bhuidheann cuideachd air foillseachadh gun deach cha mhòr 2.5 thunna de chocaine a chur an grèim le oifigich a bha ag amas air eucoir eagraichte anns an Roinn Eòrpa agus thall thairis.
Mosul
Thuirt buidheann nam fògarrach aig na Dùthchannan Aonaichte gu bheil mìltean dhaoine a' teicheach bhon t-sabaid ann am baile Mosul, an t-àite mu dheireadh air a bheil smachd aig an Stàit Ioslamaich ann an Iorac. Tha an UN ag ràdh gun do rinn 900 duine dhiubh an slighe mar-thà gu Siria. Agus tha na Stàitean Aonaichte a' fàgail air an Stàit Ioslamaich gu bheil iad a' cleachdadh shìobhaltach airson dìon a chur orra fhèin anns a' bhlàr airson Mosul.
Còirichean Dhaoine
Iarraidh an SNP, aig deasbad ann an Taigh nan Cumantan an-diugh, dìon air còirichean dhaoine à dùthchannan eile an Aonaidh Eòrpaich a tha a' fuireach ann am Breatainn, aon uair 's gum fàg Breatainn an EU. Agus tha an SNP ag ràdh gum feum Riaghaltas na Rìoghachd Aonaichte pàirt den choire a ghabhail airson àrdachadh ann an gràin-chinnidh agus creideimh an dèidh referendum an EU. Thuirt Oifis na Dùthcha gu bheil iad airson dìon a chur air daoine bhon EU a tha ann am Breatainn mar-thà, agus nach eil adhbhar sam bith ann nach tachair sin ma bheir dùthchannan eile an EU an aon spèis do Bhreatannaich.
A' Bhruiseal
Bidh dithis de mhinistearan Riaghaltas na h-Alba anns a' Bhruiseil an-diugh airson coinneimh mu àite na h-Alba anns an Aonadh Eòrpach an dèidh Brexit. Bidh Fiona Hyslop agus Mìcheal Russell, am ministear ùr airson nan còmhraidhean mu àite na h-Alba anns an EU, a' coinneachadh ri buill ann am Pàrlamaid na h-Eòrpa. Thuirt Mgr Russell gu bheil e a' feuchainn ri aonta a bhiodh dona do dh'Alba a sheachnadh.
Croitearachd
Dh'iarr Cathraiche Comataidh Chroitearachd Chomhairle nan Eilean Siar, Ùisdean Robasdan, air croitearan an ainm a chur air adhart airson dreuchd mar choimiseanair croitearachd. Tha an Coimisean a' cumail choinneamhan aig deireadh na mìos airson coimiseanairean ùra fhastadh agus thuirt Mgr Robasdan gur e seo an t-àm agus an cothrom an dèidh na connspaid mun Choimisean.


c: text/html

text:
Naidheachdan 11:00m
20 An Dùbhlachd 2017 Ùraichte aig Ùraichte aig
An Eaconomaidh
Tha an IMF, a' mhaoin airgid eadar-nàiseanta, a' tomhas gum bi maill air fàs eaconamach Bhreatainn am-bliadhna bho 1.7% gu 1.6%. Thuirt an IMF gu bheil buaidh Bhrexit, luach an Not a' tuiteam agus an atmhorachd ag èirigh, a' fàgail na h-eaconomaidh nas laige. Tha luchd-gnothachais ann an Alba an dùil gum fàs an eaconomaidh air a' chiad shia mìosan an ath-bhliadhna, a rèir an sgrùdaidh as ùire bho Bhanca Rìoghail na h-Alba. Fhuair sgrùdadh RBS gu bheil an luchd-gnothaich den bheachd gum bi margaidhean nas fheàrr ann an dùthchannan eile le laigse an Not, agus gu bheil an crìonadh ann an gnìomhachas na h-ola sa Chuan a Tuath seachad air a' chuid as miosa.
Uber
Thuirt Cùirt Cheartais na h-Eòrpa gur e companaidh còmhdhail, seach companaidh dhidseatach a th' ann an Uber - an goireas App airson tacsaidh a ghairm. Tha sin a' ciallachadh gum feum Uber gabhail ris na riaghailtean ceadachaidh ionadail anns na sgìrean sa bheil iad ag obair. Tha eòlaichean laghail ag ràdh gum faodadh an riaghladh buaidh a thoirt air companaidhean eile anns an eaconomaidh gheàrr-ùine.
Lannraig a Tuath
Iarraidh Comhairle Shiorrachd Lannraig a Tuath beachd o luchd-còmhnaidh air planaichean airson tùran àrda thaighean na sgìre gu lèir a leagail agus taigheadas ùr ìosal a thogail nan àite. Thuirt a' Chomhairle gur e sin pàirt de phlana 20 bliadhna airson taigheadais nas fheàrr, agus ath-bheothachadh ann am meadhan nam bailtean.
Raon nan Rocaidean
Bidh Buidheann-Ghnìomha Uibhist a' coinneachadh a dh'aithghearr a dheasbad call-cosnaidh aig Raon nan Rocaidean, a rèir Iar-Chathraiche na buidhne, Aonghas MacIlleMhaoil. Tha naoinear a' call an cosnadh le cinnt, agus 's dòcha 17 duine a' falbh uile gu lèir. Tha feadhainn de chomhairlichean Uibhist, agus Ball-Pàrlamaid nan Eilean, Aonghas Brianan MacNèill, a' cumail a-mach gu bheil sia mìosan ann bho choinnich a' bhuidheann-ghnìomha mu dheireadh. Chaidh Aonghas MacIlleMhaoil às àicheadh sin, agus thuirt e gu bheil iad air bruidhinn air suidheachadh an raoin.
Bann-Leathann
Gheall Riaghaltas na Rìoghachd Aonaichte bann-leathann fìor luath do dhuine sam bith a dh'iarras e. Thuirt ministearan gun cuir iad lagh air adhart a bheir air BT, dham buin a' mhòr-chuid de lìonrachd telecom na dùthcha seirbheis 10MB an diog air a' char as lugha a thoirt seachad ma thèid sin iarraidh.
Vodafone
Thuirt Vodafone gu bheil iad duilich nach eil an luchd-cleachdaidh a' faighinn siognal fòn-làimhe ann an sgìrean air taobh siar Rois. Tha feadhainn den luchd-cleachdaidh a' gearain gun tuirt Vodafone gum faodadh e còrr is dà sheachdain a thoirt mus fhaigh iad an t-seirbheis air ais. Chaidh tè-labhairt do Vodafone às àicheadh gun toir e cho fada sin, agus thuirt i gu bheil luchd-einnsinìridh na companaidh ag obair air an siognal a chàradh.

robotstxt: allowed

filter: keep


text:
Naidheachdan 11:00m
11 An t-Ogmhìos 2015 Ùraichte aig Ùraichte aig
RBS
Tha am partaidh Làbarach a' cumail a-mach gum bi luchd-pàighidh chìsean amharasach ma tha cabhag sam bith ann airson Banca Rìoghail na h-Alba a thuilleadh air ais dhan roinn phriobhaidich. Tha neach-labhairt eaconomaiceach an SNP ann an Westminster, Stiùbhart Hosie, cuideachd ag ràdh gum bu chòir dhan t-seansalair prìomhachas a thoirt do dh'aonta a bhios na bhuannachd dhan a' phoball. Tha Seòras Osbourne air innse gun reic e na h-earrainean RBS, a cheannaich an Riaghaltas bho chionn seachd bliadhna airson am banca a chumail gun a dhol fodha. Phàigh an riaghaltas aig Gòrdain Brown dà fhichead sa dhà billean not air an son. Aig prìs an latha an-diugh tha luach dà dheug thar fhichead billean not sna h-earrainnean.
Ceannairc
A rèir neach-sgrùdaidh neo-eisimeileach an riaghaltais air reachdas cheannairc, bu chòir lagh ùr a dhealbhachadh a chumas smachd air mar a tha na seirbheisean tèarainteachd a' brathadh air conaltradh air-loidhne. Tha an aithisg aig Daibhidh MacAnndrais ag ràdh gu bheil am freamh-laghail a th'againn an-dràsta luideach agus doilleir. Tha dùil gun toir Rùnaire Oifis Roinn na Dùthcha, Theresa May, iomradh air co-dhunaidhean na h-aiseig ann an Taigh nan Cumantan a dh'aithghearr.
Casaid moirt
Nochd boireannach sa chùirt ann an Grianaig fo chasaid gun do mhurt i boireanach eile ann am Port Ghlaschu. Chaidh poilis a ghairm gu seòladh air Glen Avenue goirid as dèidh meadhan oidhche madainn DhiMàirt, far an d'fhuair iad boireannach, aois trì fichead 'sa trì, agus i air a droch ghoirteachadh ann an clobhsa. Chaidh a toirt dhan ospadal, ach chaochail i goirid as dèidh sin. Cha do rinn Sadie Bale, aois trì bliadhna deug thar fhichead, tagradh sam bith agus chaidh a cumail an grèim.
Bile na h-Alba
Chuir an SNP iarratas air adhart airson Bile na h-Alba atharrachadh, agus iad airson 's gun tèid slàn chumhachdan ionmhais a thoirt do Phàrlamaid Holyrood. Fon atharachadh bhiodh cìsean, iasadan agus prògraman caiteachais an urra ri Pàrlamaid na h-Alba. Tha na Nàiseantaich cuideachd an dùil tuilleadh atharrachaidhean a chuir air adhart 'son smachd fhaighinn air an tuarastal bunaiteach agus sochairean sòisealta ann an Alba.
Ionnsaigh
Chaidh fear, aois naoi bliadhna fichead, a chuir an grèim le poilis air a' Ghàidhealtachd co-cheangailte ri ionnsaigh dhrabasda ann an Inbhirnis aig toiseach na seachdain. Thachair an ionnsaigh air Eileanan Abhainn Nis faisg air Sraid Bruaich na h-Aibhne mu chòig mionaidean gu naoi oidhche Luain. Tha dùil gun nochd an duine ann an Cùirt an t-Siorraidh anns a bhaile an-diugh fhathast.
Malaysia
Thuirt athair ban Bhreatannach a chaidh a chuir an grèim ann am Malaysia gu bheil I duilich gun tug I dhith a h-aodach air beinn naomh ann am Borneo. Dh'fhaodadh a-nis gun tèid casaidean neo-bheusachd a chuir as leth Eleanor Hawkins, aois trì bliadhna fichead à Derby. Thuirt a h-athair, Tim Hawkins, gun robh an nighean aige a' tuigsinn gun robh i air a bhi gòrach agus eas-urramach.


text:
Malairt a dhèanamh air malairteachadh ann an co-cheangal, le leudachadh de bhòtaichean co-dhùnaidhean airson tagraidhean a thaghadh. Tha De nombreuses a 'cur an cèill gu h-eadar-dhealaichte air na h-iomairtean. Le margaidheachd air an eadar-lìon le bhith a 'cur an cèill air a' phort-à-beul de votre marque vers de nouveaux sommets. Tha Inneal-luirg Innseadaireachd (SEO) mar aon mhargaidheachd margaidheachd air sàilleabh siosail a dh 'fhaodadh a bhith na bhrobhsair agad.
Alors que vous préparez à lancer votre campagne marketing internationale, voici quelques précieux conseils, précisés par Oliver King, a tha cunntachail airson an luchd-dèiligidh
Semalt .
1. Competence multiculturelle
Lorsque vous atteignez aon phoblach eadar-nàiseanta, c'est une bonne idée d'avoir un content de làrach Web available en plusieurs langues. Tha mi a 'smaoineachadh gu bheil thu a' smaoineachadh gu bheil thu a 'smaoineachadh gu bheil thu a' cleachdadh cookies airson an làrach a thabhann san dòigh as fheàrr. Le contenu que vous choisissez et la langue a 'dèanamh cinnteach gu bheil na riaghailtean a' gabhail ris.
Dans d'autres cas, il est important de comprendre la diversité culturelle dans de nombreux pays. Différentes personnes a 'cleachdadh eadar-dhealachaidhean plataichean-foirmeil agus a' toirt buaidh air leurs tâches en ligne. Par exemple, la plupart des Chinois a tha a 'cleachdadh teicneòlasan MSN Messenger agus QQ Messenger a tha na SA a' cleachdadh WhatsApp. Tha Dans d'autres cas, la Chine a 'cleachdadh des moteurs de recherche comme Tha Baidu tandis que l'Europe a' cleachdadh Google.
2. Neach-obrach le margaidheachd de mhoteur de recherche localement
Tha e cudromach gu bheil e comasach do neach-cleachdaidh ath-sgrùdaiche a bhith a 'toirt seachad dannsa eadar-nàiseanta. Par exemple, en Chine, faire SEO dòrtadh aon làrach Web sur Baidu au lieu de Google peut être une idée valable. Nòtaichean bhòtaidh Selon, d 'ùghdarrasan ro-innleachdail Yahoo ou Bing. Le contenu do restis localisé mais aussi pertinent a tha comasach. C'est à partir de là que des mots-clés entrent en jeu..
3. Comprendre les lois régionales
Dans chaque région, chan eil càil a dhìth orra ach chan eil iad a 'toirt seachad sònrachaidhean, geamannan agus reic. Par eisimpleir:
Chan eil aon phàighidh a 'dèanamh cinnteach gu bheil an t-àrdachadh ag obair agus a' toirt buaidh air. Par exemple, la publicité comparative peut être illégale a 'toirt cuid àraidh a phàigh.
-
Ath-leasachadh air taisbeanaidhean
Chan eil aon phàighidh a 'toirt seachad fiosrachadh sònraichte air adhartachadh. Les methodes telles que les tirages au sort, le concours et les transactions sont réglementées par le pays.
-
Tactiques de régulation de produit
Le bhith a 'pàigheadh dhreuchdan lequel vous vendez le produit doit être libre de son utilization, de sia constituants chimiques, des mesures de sécurité ainsi que de ses normes réglementaires.
4. Lùghdaich an t-eadar-mhealladh air làrach lìn
Lìbhrigeadh de dh 'inneal-tomhais airson a bhith a' toirt taic do dh 'làrach-lìn. Tha Les Couleurs du làrach a 'dèanamh ath-bheothachadh nan cultaran a tha a' toirt taic dha margaidheachd margaidheachd eadar-nàiseanta. Dans le cas d'un site / d'une application avec une passerelle de paiement, l'API du processeur de paiement doit prendre en charge les conversions de devises dans leur devise d'origine. La vitesse de chargement ag obair air làrach lìn ionadail
5. Adopter le marketing des médias sociaux (SMM) sur différentes langues
Les médias sociaux ont l'option du ciblage ionadail. Une bonne idée est d'utiliser des tactiques SMM telles que la publicité ciblée.
Co-dhùnadh
A 'toirt sùil air eadar-theangachadh, a' toirt a-steach aon phoileas de marché sûr agus a 'toirt taic do phrìomh obraichean. Bidh luchd-tionnsgain a 'toirt cothrom do luchd-tionnsgain a bhith a' leasachadh iomairtean leurs ann an cruth leur marque globale. Lùghdaich L'un des Moyens nas èifeachdaiche airson a bhith a 'dèanamh aon làrach. Tha e comasach do roghainnean atharrachadh aig àm sam bith. Air adhart Atharraich do roghainnean Faigh a-mach tuilleadh Ceanglaichean taic Air adhart Taic mu Ruigsinneachd Log a-steach Stiùireadh a 'BhBC Naidheachdan Spòrs Aimsir Tbh Rèidio Na h-


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Obair Naomi Mhitchison a chomharrachadh ann an Carradal (13/05/2013)
[Iain MacAonghais - Preseantair] Nise, chaidh obair na bana-sgrìobhaiche Naomi Mhitchison a chomharrachadh aig tachartas ann an Carradal ann an Cinn Tìre aig an deireadh-sheachdain. Bha i gu mòr a’ strì airson ceartas sòisealta agus còireachan bhoireannach. Chaidh taisbeanadh fhoillseachadh aig an tachartas cuideachd ‘s thathar am beachd a thoirt timcheall sgìre Earra-Ghàidheil, bha Andrea Wolff an-làthair.
[Andreas Wolff – Neach-aithris] Thàinig sluagh mòr gu baile beag Charradal air taobh sear Chinn Tìre air an deireadh-sheachdain. Bhathar a’ comharrachadh seachdad ‘s a còig bliadhna bhon a cheannaich an sgrìobhaiche Naomi Mhitchison an taigh mòr sa bhaile. Bha i cuideachd ag obair airson ceartas sòisealta agus bha i an-sàs gus talla a’ bhaile a thogail. Is coltach gun robh muinntir an àite agus an teaghlach aice gu math measail oirre.
[Neil Mitchison] Bha ise mar Charraig nan Àl mar a chanas iad, cha robh i ag atharrachadh idir. Bha i làn bheatha, làn bheachdan, uabhasach math air èisteachd, uabhasach math air. Bhiodh i uaireannan a’ faighinn faisg air daoine, mar a thuirt mi a-nochd, falbh còmhla rithe air turas trèan agus mus ruigeadh an trèan an ceann thall, ‘s ann a bhiodh tu air eachdraidh-beatha fhaighinn bho dhithis eile sa carraidse còmhla riut a h-uile teans gum biodh e an dà bheatha sin a’ nochdadh ann an leabhar aice-se an ath bhliadhna, no a’ bhliadhna às dèidh sin.
[Andreas Wolff – Neach-aithris] Chaidh an taisbeanadh a chur ri chèile mu bheatha agus obair Naomi. Ged a bha cuid de na beachdan aice adhartach, tha e coltach gun robh i cuideachd measail air traidisean.
[Naomi Mitchison] Bha rudan ann mu dheidhinn beatha anns an taigh a bha uabhasach traidiseanta, can, dìnnear mòr far nach robh a’ chlann no coin ann, ach aig an aon àm, bha i uabhasach fosgailte, bhiodh daoine a’ tighinn a-steach fad na h-ùine, bhiodh rudan a’ dol le ise a’ dèanamh barbeques agus a’ dol a-mach air chuairt agus b’ aithne dhith a h-uile duine anns a’ bhaile agus b’ aithne dhaibhsan ise cuideachd. Anns an dòigh sin, bha i uabhasach fosgailte.
[Andreas Wolff – Neach-aithris] Chaidh bàrdachd a sgrìobh Naomi a chur air an àrd-ùrlar air an oidhche.
[Pamela Gilbraith] We could learn a lot about the things she wrote a long time ago, which actually face us now about Carradale is actually a declining population, an elderly population. Our young people are going, just as she said, in some of the novels. She warned us this would happen if we didn’t look to our industry, manufacturing things becoming more sustainable, so you know, I think she was well ahead of her time and we should listen to her now and read her literature.
[Andreas Wolff – Neach-aithris] Bidh an taisbeanadh ri fhaicinn sa bhaile fad seachdain mus tèid e air chuairt tro Earra-Ghàidheal agus Alba air fad. Andreas Wolff, BBC An Là, Carradal.
The work of Naomi Mitchison is celebrated in Carradale
[Iain MacInnes - Presenter] Now, the work of the writer, Naomi Mitchison was celebrated at an event in Carradale in Kintyre at the weekend. She struggled for social justice and women’s rights. An exhibition was launched at the event too and it will travel around Argyll, Andreas Wollf was there.
[Andreas Wolff – Reporter] A large population came to the small town of Carradale on the west side of Kintyre. It was to celebrate the seventy-five years since the writer Naomi Mitchison bought the big house in the town. She also worked for social justice and she was involved in building the town hall. It seems that the people of the area and her family were very keen on her.
[Neil Mitchison] She was like a Rock of Ages, as they say, she never changed. She was full of life, full of ideas, really good at listening, really good at it. She would sometimes get close to people, as I said tonight, away with her on a train trip and before the train arrived at its destination you would have an autobiography of two lives and this would appear in a book of hers, the next year, or the year after that.
[Andreas Wolff – Reporter] The exhibition was put together about the life and work of Naomi. Although many of her ideas were forward-thinking, it seems she was very keen on tradition.
[Naomi Mitchison] There were things about life in the house that were really traditional, say, a big dinner where children and dogs were not present, but at the same time, she was really open, people would come in all the time, things would be happening with her doing barbeques and going out and about and she knew everyone and everyone knew her too. In that way, she was very open.
[Andreas Wolff – Reporter] Poetry that Naomi wrote will appear on the stage tonight.
[Pamela Gilbraith] We could learn a lot about the things she wrote a long time ago, which actually face us now about Carradale is actually a declining population, an elderly population. Our young people are going, just as she said, in some of the novels. She warned us this would happen if we didn’t look to our industry, manufacturing things becoming more sustainable, so I, you know, think she was well ahead of her time and we should listen to her now and read her literature.
[Andreas Wolff – Reporter] The exhibition can be seen for a week before it goes on tour through Argyll and Scotland. Andreas Wolff, BBC An Là, Carradale.
Obair Naomi Mhitchison a chomharrachadh ann an Carradal
(The work of Naomi Mitchison is celebrated in Carradale)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
Fiadh-bheatha ann an gàrraidhean is iomairean / Wildlife in gardens and allotments
Faodaidh do ghàrradh no d' iomair buannachd a thoirt dha fiadh-bheatha cuideachd agus taic chudromach a chur ri bith-iomadachd. Air sgàth 's gu bheil cuid de dh'àrainnean air a dhol à bith, tha fiadh-bheatha, nas motha na bha iad a-riamh, an urra ri gàrraidhean airson biadh is fasgadh. Gus tuilleadh fhaighinn a-mach mu mar a tha gàirnealaireachd a' cuideachadh nàdar faic an Aithisg Rannsachaidh Barantaichte againn, Growing Nature - the role of horticulture in supporting biodiversity.
'S e com-pàirteachas de bhuidhnean a tha ag obair ann an Alba airson àrdachadh a dhèanamh air buannachdan gàirneilearachd a thaobh bith-iomadachd is slàinte is deagh-ghean a th' ann an The Garden for Life Forum.
Garden for Life Forum
Faigh tuilleadh a-mach mun Garden for Life Forum.
Gàirneilearachd airson bith-iomadachd aig an taigh
Ceistean cumanta (FAQs) mu gàirneilearachd airson bith-iomadachd.
Math Sheillean
Ionnsaich carson a tha seilleanan fo chunnart.
Ubhal-ghortan
Tha ubhal-ghoirtean air a bhith a' cŕonadh fad iomadh bliadhna. Tha iomairtean ann a tha ag amas air ubhal-ghoirtean a thoirt air ais.
Goireasan gàirneilearachd
Fiosrachadh mu fhoillseachaidhean agus ceanglaichean eile a tha gu feum do ghàirneilearan do fhiadh-bheatha.
Last updated on Monday 26th March 2012 at 09:31 AM. Cliog an seo airson beachd a thoirt air an duilleag seo


text:
Tha mòran dhaoine airson stad a chur air innealan rannsachaidh bho bhith a 'crathadh nan làraichean-lìn WordPress aca. Dh'fhaoidte gum bi e cho beag dhut, ach tha cuid a 'creidsinn nach bu chòir innealan rannsachaidh a bhith a' craoladh nan làraichean aca gus an tèid an làn ullachadh. Ma tha thu nad dheilbhiche làrach-lìn eòlach no neach-leasachaidh lìn, tha e furasta dhut stad a chur air einnseanan rannsachaidh bho bhith a 'crathadh an làrach agad. Ma tha thu air làrach a leasachadh le WordPress, cha bhith e doirbh stad a chuir air Google bho bhith a 'crathadh nan duilleagan lìn agad. Feumaidh tu dìreach beagan atharrachaidhean a dhèanamh. Tha cuid de dhaoine ag iarraidh a bhith ag obair air làraichean beò an àite a bhith a 'cruthachadh àrainneachdan ionadail. Agus tha gràdh aig cuid de dhaoine gu bhith a 'toirt aoigheachd do na pròiseactan aca fhèin airson a bhith a' togail an cuid cùraim gus am faigh barrachd is barrachd luchd-dèiligidh air an tarraing. Mar sin chan fheum iad na làraich aca a chlàradh a chionn 's gu bheil an cùram-port mòran nas cudromaiche dhaibh.
Tha Max Bell, Manaidsear Soirbheachd Luchd-ceannach Semalt Seirbheisean Didseatach, a 'toirt cunntas air an seo an-seo stiùireadh practaigeach airson stad a chur air an inneal rannsachaidh bho bhith a' crathadh an làrach-lìn agad agus an adhbhar airson sin a dhèanamh.
A 'cleachdadh pannal rianachd WordPress
Is e a 'chiad cheum as cudromaiche a bhith a' cleachdadh pannal rianachd WordPress airson na h-innealan rannsachaidh a bhrosnachadh bho bhith a 'clàradh agus a' crathadh nan duilleagan lìn agad. Ma tha thu eòlach air WordPress, feumaidh tu a bhith mothachail air na plugins a dh'fhaodar a chleachdadh a thaobh seo. Rachaibh gu roghainn nan roghainnean agus scrollaich sìos. An seo chì thu bogsa-dearbhaidh a dh'fheumas tu airson briogadh gus stad a chur air na h-innealan rannsachaidh bho bhith a 'clàradh làrach-lìn WordPress. Nuair a bhios tu deiseil, cha bu chòir dhut dìochuimhnich na roghainnean sin a shàbhaladh mus dùin thu an uinneag..
Cuir ris na meta tags anns an earrann Ceann-cinnidh le làimh
Tha e cudromach na meta tags a chur ris an tiotal agus bonn-tìre an làrach WordPress agad. Tha dà roghainn ann: faodaidh tu a bhith a 'cleachdadh plugan WordPress gus an obair seo a dhèanamh no a dhol gu na faidhlichean cuspair agus na meta tags a chur a-steach. Tha e na chudrom cudromach a bhith a 'cur nan meta tags anns na h-earrannan cinn agus bonn-coise, agus cha leig e leis na h-innealan rannsachaidh a bhith a' tarraing às do làraichean-lìn. Bidh mòran dhaoine a 'faighinn mearachd air mar a dheasaicheas iad faidhlichean mar sin, ach tha e furasta a dhèanamh gu furasta. Feumaidh tu dìreach na faidhlichean Robots.txt a dheasachadh airson a bhith a 'bacadh nan criuthadairean lìn.
Deasaich na faidhlichean robots.txt airson a bhith a 'bacadh nan criuthadairean lìn
Tha e comasach na faidhlichean robots.txt a dheasachadh airson casg a chur air na h-innealan rannsachaidh bho bhith a 'crathadh an làrach agad. Tha am faidhle seo air a chleachdadh gus làimhseachadh nan duilleagan lìn agus artaigilean agad a làimhseachadh. Chì thu dè na duilleagan a tha thu airson clàradh-amais agus cò am fear a bu chòir a chlàradh. Stèidhichte air an sin, faodaidh tu na roghainnean atharrachadh agus na dì-chuimhnich na roghainnean sin a shàbhaladh. Tha e comasach cuideachd a h-uile bot a dhiùltadh aig an aon àm. Leigidh am faidhle seo dhut an obair sin a choileanadh gu h-èifeachdach agus cuiridh e stad air luchd-crathaidh an lìn bho bhith a 'crathadh an làrach-lìn agad. Airson seo, feumaidh tu dà fhacal teacsa a chruthachadh agus còd sònraichte a chur riutha. Sàbhail na faidhlichean sin uile mus dùin thu an uinneag.
A 'dìon le faclan-faire
Faodaidh tu stad a chur air na h-innealan rannsachaidh bho bhith a 'clàradh nan làraich agad le bhith a' cleachdadh eòlairean air an dìon le facal-faire. Airson seo, bu chòir dhut a dhol gu cPanel na làraich agad agus briog air roghainn (Faclan-faire Dìon Facal-faire). Fosglaidh seo duilleag ùr dhut, far am faic thu dhà no dhà. An seo, feumaidh tu am fiosrachadh poblach-HTML a lorg far a bheil an t-ainm-cleachdaiche agus am facal-faire air a chur a-steach. Às aonais an fhiosrachaidh san earrann seo, chan urrainn do einnsean luirg a bhith a 'craoladh do làrach a-riamh.
Le na dòighean gu h-àrd ann an cuimhne, cha mhòr nach urrainn do gach neach-stiùiridh is bloggairean stad a chur air na h-innealan rannsachaidh bho bhith a 'clàradh nan làraich-lìn aca.


text:
Comhairle gus companaidhean ainmeachadh?
Tha Comhairle na Gàidhealtachd a' beachdachadh air sgeama far am biodh iad ag ainmeachadh gu poblach chompanaidhean agus bhuidhnean a tha a' cur chosgaisean a bharrachd mu choinneimh stuth a chur dhan Ghàidhealtachd agus dha na h-Eileanan.
Tha poileasaidh aig cuid de chompanaidhean a tha stèidhichte aig deas a bhith a' cur cosgais airson stuth a chur tron phost, no tro chompanaidhean giùlain chun na Gàidhealtachd, nas motha na chuireas iad airson a chur gu àiteachan eile ann am Breatainn.
Tha oifigich malairt na Comhairle son fiosrachadh a thoirt seachad mu chompanaidhean a tha a' dèanamh sin.
Bidh comhairlichean a' beachdachadh Diardaoin air an tèid iad air adhart leis an sgeama.


text:
Sgeulachd an fhèis
’S e taisbeanadh deich-là a th’ anns an fhèis, a’ comanachadh sgeulachdas, beul-aithris agus iomadachd cultarail, le sgeulaichean agus luchd-ciùil Albannach agus eadar-nàiseanta a’ tighinn còmhla.
Chithear an fhèis a’ dol air feadh Dùn Èideann. ’S i prìomh àite-thaisbeanaidh an fhèis taigh-chluiche an Netherbow aig Ionad Sgeulachdan na h-Alba, air am Mìle Rìoghail, aig cridhe seana-bhaile Dùn Èideann, agus chithear tachartasan com-pàirteach a’ gabhail àite an taca ri iomadh bhuidheann chultarail eile air feadh Glaschu, Dùn Èideann agus Alba.
Tha structar a’ phrògram a’ gabhail a-steach sgeulachdas san fheasgar airson inbhich, tachartasan airson clann is teaghlaichean, taisbeanaidhean ann an togalaichean còm-pàirteach, bùthan-obrach, òraidean, taisbeanaidhean agus tachartasan leasachadh-proifeasanta. Tha cuideachd ‘Festival on Tour’ a’ dol, a’ toirt stòiridhean agus sgeulaichean gu àitichean ionadail agus chun na h-eileanan.
Tha Fèis Sgeulachdan Eadar-Nàiseanta na h-Alba a’ cleachdadh tradiseanan a chithear aig cèilidh – àrainneachd coimhearsnachdail, cruinneachaidhean de dhaoine làn stòiridhean, ceòl agus òrain.
Chan e dealbh-cluich a th’ ann an sgeulachdas. Tha dùil aig an luchd-amharc gun tèid an cuir ann an staid foiseil, gus measgachadh de stòiridhean is ceòl a’ chluinntinn. Tha mac-meanmna an luchd-coimhead riatanach chun taisbeanadh agus ’s e seo a tha cruthachadh sgeulachdas fìor. Ged a tha structar aig gach tachartas, bidh cuideachd taobhan neo-fhoirmeil agus ocaideach aig gach taisbeanadh, agus ’s e bòidhchead sgeulachdas beò a tha sin.
Read our Festival blog for insider information
Sign up to our Scottish International Storytelling Festival mailing list to bee the first to know about events, special offers and festival information.


text:
Comhairle a' sgrìobhadh gu Flybe
Sgrìobhaidh Comhairle nan Eilean Siar chun na companaidh adhair Flybe is dragh orra gun tèid seirbheisean chun nan eileanan a ghearradh.
Dh'ainmich Flybe an t-seachdain seo chaidh gun dùin sia de na h-ionadan aca aig puirt-adhair air feadh na dùthcha.
Tha a' Chomhairle ag ràdh gu bheil iad ag iarraidh gealladh bhon chompanaidh nach tèid lùghdachadh a dhèanamh air na seirbheisean aca anns na h-eileanan.
"Tha sinn ag iarraidh orra mìneachadh dha-rìribh dè tha fa-near dhaibh, dè tha sin gu bhith a' ciallachadh ma tha iad gu bhith a' dùnadh ionadan, agus gu sònraichte Inbhir Nis," thuirt Fear-Gairm na Comhairle, Tormod Dòmhnallach.
"Agus an uair sin gum faic sinn dè a' bhuaidh a dh'fhaodadh sin a thoirt air na seirbheisean.
"Ged is e Loganair a tha a' ruith nan seirbheisean a-mach às Inbhir nis dha na h-Eileanan, 's dòcha nach bi buaidh mhòr sam bith.
"Tha Loganair mar thà air leigeil fios nach eil iadsan a' faicinn gum faodadh diofar mòr sam bith a bhith ann.
"Ach tha sinn dìreach airson dearbhadh fhaighinn air dè fèar a tha fa-near dhaibh, agus sinn fhìn obrachadh a-mach am biodh buaidh aige sin an dàrna taobh no an taobh eile co-dhiù," thuirt e.
Tha Flybe ag ràdh gu bheil iad fhathast ag amas air seirbheisean gu sgìrean air feadh Bhreatainn, agus thuirt Loganair nach toir na tha san amharc aig Flybe buaidh air an luchd-obrach acasan.


text:
Fios a bharrachd do chomataidhean baile
Dh'aidich fear de choimiseanairean Choimisean na Croitearachd gum feum a' bhuidheann mìneachadh nas fheàrr a thoirt air cho cudromach 's a tha e do chomataidhean baile innse a bheil croitearan a' dèanamh feum den fhearann aca.
Bha Murchadh MacIllinneinn a' bruidhinn is dìreach 16% de chomataidhean baile air freagairtean a thilleadh dhan Choimisean ann an co-chomhairleachadh mun chùis.
Bidh an dleastanas ùr connspaideach a' fàgail gum feum comataidhean baile innse dhan Choimisean mu staid chroitean sa bhaile aca.
Tha mòran air draghan a nochdadh mun dleastanas is iad ag ràdh gu bheil e a' ciallachadh gum bi aig croitearan ri fios mu an nàbaidhean a chur chun a' Choimisein.
Cunnart
Bha cuid de na comataidhean sa cho-chomhairleachadh den bheachd gum biodh an dleastanas na chunnart dhaibh is gur dòcha gum fàgadh an gnothach gun rachadh comataidhean ma sgaoil air a' cheann thall.
Thuirt Mgr MacIllinneinn gur e barrachd fhiosrachaidh a tha a dhìth.
"Ged nach tàinig mòran air ais, tha feadhainn aca air a shon gu mòr is feadhainn eile, chan eil fios aca ceart ciamar a tha seo a' dol a dh'obrachadh," thuirt e.
A rèir Mhgr MhicIllinneinn, nì e feum do chroitearachd san fharsaingeachd ma chuireas na comataidhean am fiosrachadh a-steach.
"Ma tha sinn a' dol a chur chùisean ron Mhinistear mu dheidhinn croitearachd is taic 'son croitearan, feumaidh sinn faighinn fios bho na croitearan fhèin agus bho na bailtean dè tha ceàrr anns na bailtean is ciamar a gheibh sinn air a chur ceart," thuirt e.
Dleastanas
Thuirt Mgr MacIllinneinn gun till an Coimisein dha na comataidhean baile a-nise ach gum feum iad gabhail ris gun tig an dleastanas ùr orra.
"Cha creid mi nach eil leasan dhan Choimisean a-mach à seo ach feumaidh na croitearan fhèin fios a bhith aca gum feum iad seo a dhèanamh airson 's gum faigh sinn air taic a thoirt dhaibhsan.
"Tha fios againn gu bheil daoine an aghaidh seo is gum feum sinn bruidhinn riutha ann an dòigh eile airson 's gum bi fios acasan cò air a bheil sinn a-mach agus carson, agus gur ann air cùlaibh chroitearan a tha sinne, chan e dìreach a' toirt dhaibh foirm eile a dhèanamh," thuirt e.
Tha dùil gun tèid na foirmichean a-mach gu comataidhean baile 'son a' chiad turais deireadh 2014 no tràth ann an 2015.


text:
An t-Ollamh Urramach Alasdair Irbhinn
Rugadh Alasdair Irbhinn air 1d latha de’n t-Samhain, 1773, ann am paraiste Fhartairchill, Siorramachd Pheairt. B’ e am pàiste a b’ òige a bh’ aig Seumas Irbhinn, tuathanach, agus a bhean Seònaid Mheinnearach. Chaidh e don sgoil ann am Fartairchill agus na dhèidh sin don oilthigh an Cill Rìmhinn. Chaidh dotaireachd Diadhachd a bhuileachadh air le Oilthigh Dhùn Èideann san Iuchar, 1812.
Aig an àm a chaidh Irbhinn a thogadh, bha ùidh air ùr-dhùsgadh ann an dualchas Gàidhlig na h-Alba. Chaidh na comainn Ghàidhealach ann an Lunnainn agus an Alba a stèidheachadh mun àm seo (1778 agus 1784) agus b’ ann tro na buidhnean sin a fhuair an t-seann chultar Ceilteach brosnachadh. B’ òg a thog Irbhinn làmh ri bàrdachd Ghàidhlig: ‘[Cha robh mi ach dusan bliadhna a dh’aois]’ sgrìobh e ann an 1822, ‘[nuair a thòisich mi a’ dèanamh rosg is bàrdachd Ghàidhlig. Chaidh mo bheò- ghlacadh le grinneas bàrdachd Ghàidhlig, gu h-àraidh na feadhna a b’ shine. Fad dà bhliadhna deug air fhichead, b’ e a’ chànan Ghàidhlig culaidh m’ ùidh agus m’ annais.]’. *
Air dha crìoch a chur air a fhoghlam ann an Cill Rìmhinn ann an 1796, chaidh e na mhiseanaraidh gu Ceann na Tràgha, san Rois Mhuileach, Samhradh 1797. Ann an 1799, dh’fhalbh e na mhiseanaraidh gu Ràineach. ‘Sa Ghearran, 1805, chaidh a shuidheachadh mar mhinistear am Fartairchill. Chan fhada gus an do phòs e a charaid maireannach, Seònaid ‘Jessie’ Stiùbhart, nighean Roibeirt Stiùbhairt, Fear Ghairt, uachdaran ainmeil air Ghàidhealtachd. Bho 1806 a-mach, b’ e ministear Bhaile a’ Mhuilinn – a’ pharaiste air taobh thall na h-aibhne bho Dhùn Chailleann – bh’ ann an Irbhinn gus an do chaochail e. ’S ann ceangailte ris a’ pharaiste seo as fheàrr a dh’aithnichear e. Ghabh a charaid, Roibeart Dòmhnallach, ministearalachd Fhartairchill thairis bhuaithe ann an 1806.
Math dh’fhaoidte gun tàinig am brosnachadh airson cruinneachadh bàrdachd a thoirt os làimhe goirid an dèidh an ama seo agus tha e coltach gun d’ rinn e tòrr den obair a’ cruinneachadh e fhèin. Thug e luaidh ‘sna làmh-sgrìobhainnean aige gun do dh’adhbhraich seo cosgaisean mòra dha. Cha tuirt e tòrr mun dòigh anns an robh e a’ cruinneachadh stuth, ach gun robh e gan cur sìos ‘[mar a fhuair e iad, len uireasbhaidhean uile]’. Cha b’ e a rùn a’ bhàrdachd làthaireach a thaisbeanadh uimhir ’s a bha e airson ‘[sealltainn dè cho barraichte ’s a bha na seann bhàird an taca ris an fheadhainn a lean nan dèidh]’. Ɨ
Ri linn a chùrsa-bheatha, bha Irbhinn soirbheachail ann a bhith a’ fighe ceannas na h-Eaglaise agus sgoilearachd Ghàidhlig còmhla agus b’ ann air sgàth a shaothrach a mhair cnap math de litreachas Gàidhlig. A thuilleadh air deagh sgoilearachd agus tabhartasan do chuspair Eòlas na Gàidhlig, ’s e na cruinneachaidhean bàrdachd an dìleab a bu mhaireannaiche a bh’ aige. Chaochail Irbhinn air an 31mh latha den Iuchar, 1824, ann am Baile a’ Mhuilinn, agus bha duilichinn mhòr leis cho òg ’s a bha e.
Thàinig na cruinneachaidhean aige gu Leabharlann Nàiseanta na h-Alba beag air bheag thairis corr is ceud bliadhna. Tha na pàipearan, litreachan, agus obair neo-fhoillsichte a’ toirt sealladh sònraichte dhuinn air a bheatha agus a shaothair sa chuspair Eòlas na Gàidhlig. ◊
An lùib nan làmh-sgrìobhainnean aige fhèin, tha leabhar anns a bheil bàrdachd Iain Luim agus Sìleas na Ceapaich ˠ a chaidh a thoirt sìos à cruinneachaidhean an Urr. Roibeirt Dhòmhnallaich (1770- 1842), fear a bhuineadh do Dhòmhnallaich na Ceapaich agus a rinn Diadhachd an Oilthigh Chill Rìmhinn aig an aon àm ri Irbhinn.
Chaidh seo a thoirt à artagail na b’ fhaide leis an t-Oll. Ulrike Hogg, Neach-gleidhidh Làmh- sgrìobhainn Gàidhlig, Ceòl is Cruinneachaidhean Nuadh-Thràth, Leabharlann Nàiseanta na h-Alba.
* Comharra làmh-sgrìobhainn: Ingliston MS.A.i.5(3), Comann Gàidhealach agus Tuathanach Rìoghail
na h-Alba, Ingliston
Ɨ Comharradh làmh-sgrìobhainn: Ingliston MS.A.i.5(3), Comann Gàidhealach agus Tuathanach Rìoghail na h-Alba, Ingliston
◊ Comharra Leabharlainn Acc. 13156 agus MSS.14877-14882.
ˠ Comharra Leabharlainn: MS.14879


text:
Kl. Ianair, Anno Domini .dcccc. xl. 4., alias .dcccc. 45.
Secc mór anaicenta comtar suirsi na locha & na h-aibhne.
Gaill Locha Echoch do marbad la Domnall m. Muirchertaigh & lia brathair, .i. Flaithbertach, & orgain a loingsi.
Mael Tuile m. Dunain, comarba Tigernaigh & Cairnigh, secura morte moritur.
Aurchath m. Murcadha, ri Iarthair Connacht.
Mael Duin m. Gairbith, secnap Aird Macha.
Blacáir do thelcudh Atha Cliath & Amlaibh tara eisi.
Drem do muinntir h-Oi Chanannan do marbad do Conghalach & Amlaibh Cuarain i Conaillibh.


text:
CARMINA GADELICA
Ortha nan Gaidheal
ORA BUAIDH [22]
- Ionnlaidh mi m' aodann
- 'S na naoi gatha greine,
- Mar a dh' ionnlaid Moir a Mac,
- Am bainne bragh na breine.
- Mil a bhi 'na m'bheul,
- Seirc a bhi 'na m'aodann;
- An gaol thug Moire dha Mac
- Bhi an cridhe gach cairc domhsa.
- Gum bu suileach, cluasach, briathrach Dia,
- Da m'riarachadh, is da m'neartachadh;
- Gum bu dall, bodhar, balbh, sion sior,
- Mo luchd tair is mo luchd taimhlis.
- Teanga Chalum-chille 'na mo cheann,
- Agall Chalum-chille 'na mo chainn;
- Foisneachd Mhic bhuadhaich nan gras
- Dhol thugam-sa an lathair sluaigh.
Niall MacFhionnlaigh, A' Chiste Ghàidhlig, a chuir na teacsaichean seo gu léir bho Carmina Gadelica air an làrach-lìn aig Sabhal Mór Ostaig ann an 1995
2001-04-08 CPD


text:
- TIOTAL
- Agallamh le Iris Barclay mu bhiadh aig àm a' chogaidh
- EXTERNAL ID
- WD_HF03_TRACK05_BARCLAY
- DEIT
- 2005
- LINN
- 2000an
- CRUTHADAIR
- Iris Barclay
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3208
- KEYWORDS
- An Dara Cogadh
An Dàrna Cogadh
nèibhidh
cabhlach marsanta
claistinneach
Tha Iris Barclay ag innse mar a thigeadh soithichean thairis air a' Chuan Shiar san Dàrna Cogadh le biadh airson nan daoine am Breatainn.
Eil fhios aig duine mar a fhuair sinn ar biadh? Mar nach do bhàsaich sinn leis an acras? Chan eil? Bha na soithichean marsanta seo againn a bha a' dol a-null 's a-nall dha na Stàitean Aonaichte, astar de 3000 mìle - tha fios agam, tha mi air a dhèanamh tric gu leòr - agus dh'fheumadh soitheach dìonaidh a bhith aca. Eil fhios agad de th' ann an 'escort'? A chionns ma chaidh an cur fodha, cha bhiodh biadh gu leòr againn. Agus dh'fheumadh soithichean an nèibhidh, tha fios agad, na bàtaichean-cogaidh len gunnaichean 's a h-uile rud - agus bha iadsan ceithir-thimcheall air an, 's e an Queen Mary a bh' ann, agus chaidh iadsan uile timcheall air a' Qhueen Mary, agus thug iad ann i, 's i an rud a bu luaithe sa mhuir. Chaidh a togail air Abhainn Chluaidh agus rinn i turas an dèidh turais, oir tha fios agam bhon thuirt mo bhràthair-cèile - am fear air a robh mi a' bruidhinn a phòs mo phiuthar - thàinig esan a-null oirre agus bha i cho luath 's gu bheil gràin aige do shoithichean a-riamh on uairsin. Agus thug iad am biadh a-null agus cha deach i idir a chur fodha. Agus na bàtaichean-cogaidh nan cois, air ais 's air adhart dha na Stàitean agus a Chanada a' toirt leotha ar biadh gus nach tigeadh an t-acras oirnn.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Cheann Loch Lìobhann.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Turasachd san Eilean Sgitheanach (01/04/2016)
[Iain Macaonghais – Preseantair] Nise le seusan trang na turasachd a’ teannadh dlùth agus dha-rìribh a’ tòiseachadh airson cuid, tha iomadh gnìomhachas anns an Eilean Sgitheanach a’ dèanamh deiseil gus fàilte a chur air an tuilleadh luchd-tadhail. Bha uair ann nuair a bhiodh an sgìre air leth sàmhach taobh a-muigh mìosan an t-samhraidh, ach tha coltach a-nis gu bheil gu leòr àitichean fuirich agus eile a’ dol fad na bliadhna. Chaidh am fear-naidheachd againn Calum MacIlleathain gus faicinn mar a tha diofar ghnìomhachasan a’ dèanamh deiseil airson an t-seusain.
[Calum NacIlleathain – Neach-aithris] Seallaidhean an Eilein Sgitheanaich. ‘S e an cruth-tìre a thàlaidheas iomadach neach an seo. An-diugh, ged a tha cùisean fhathast nas sàmhaiche tron gheamhradh, thig luchd-tadhail anns gach ràith. Tha leabaidh is bracaist Ealasaid NicDhòmhnaill fosgailte fad na bliadhna.
[Ealasaid NicDhòmhnaill] Tha feadhainn ann is tha iad a’ tilleadh ann a h-uile bliadhna agus ‘s dòcha gu bheil, dhà no thrì thrupan sa bhliadhna. Bha feadhainn à Sasainn gu math tric a’ tighinn an seo trì no ceithir thrupan anns a’ bhliadhna. Tha mi smaoineachadh gum bi sinn làn a h-uile oidhche. Tha mi smaoineachadh, coimhead ris an leabhar, tha sinn gu bhith gu math trang.
[Calum NacIlleathain – Neach-aithris] Ann an Stafainn, tha Stòr MhicChoinnich, cuideachd fosgailte fad na bliadhna. Ach, ‘s ann as t-samhradh a tha iad nas trainge. A thuilleadh air a’ bhùth fhèin, thòisich iad air biadh teth a thabhainn. Le iomadh sealladh faisg air làimh, cha bheag an àireamh a thig seachad.
[Rhona NicNeacail] Oh tha sinn trang, tha sinn cho trang. Bidh e làn taobh a-muigh na bùtha ‘s bidh busaichean a’ tighinn ‘s càraichean ‘s bidh daoine feitheamh ach, tha daoine toilichte feitheamh ‘s tha iad toilichte àite-bidhe fhaighinn.
[Calum NacIlleathain – Neach-aithris] Ach tha duilgheadasan cuideachd an lùib àireamh mhòr de luchd-turais. Bha gainnead àitichean-pàircidh na thrioblaid an-uiridh agus tha poileas na sgìre a rabhadh gun tèid tiocaidean a thoirt seachad is carbadan an togail air falbh. Tha dìth thaighean beaga na dhragh cuideachd.
[Rhona NicNeacail] Tha e dona dona, daoine tighinn a-staigh faighneachd airson nan taighean beaga agus chan eil an t-àite as fhaisge, tha Hotel Flòdaigearraidh, Taigh-òsta Flòdaigearraidh, ceithir mìle sìos an rathad, tha sin fosgailte. Ach mu ochd mìle, ann an Ùige suas seachad a’ Chuith-Raing agus tha e dona nach eil taighean-beaga mun cuairt son daoine.
[Calum NacIlleathain – Neach-aithris] Tha planaichean san amharc, co-dhiù aig an Stòr, gus taighean-beaga a thogail. Tha e coltach gu bheil aimsir ainmeil an eilein cuideachd a’ toirt buaidh air gnìomhachasan.
[Dòmhnall MacDhòmhnaill] Tha mi smaoineachadh gur e an rud a th’ air tachairt ‘s e gu bheil barrachd dhaoine a’ tighinn dhan eilean, ‘s dòcha airson ùine ghoirid agus gu bheil iad a’ tighinn ‘s dòcha airson deireadh-sheachdain ‘s an uair sin a’ gluasad air adhart, ‘s dòcha gu meadhan an t-seachdain eadar Disathairne ‘s Disathairne. Ma tha sìde math, chan eil sinn a’ faicinn uiread a dhaoine a-staigh, ‘s fheàrr leotha bhith muigh, ‘s fheàrr leotha bhith sreap, coiseachd, a’ dèanamh rudan a-muigh anns an àrainneachd.
[Calum NacIlleathain – Neach-aithris] Ma tha cùisean mar a bha iad an-uiridh, ‘s e gu lèor a thig a thadhal anns an eilean as t-samhradh. Calum MacIlleathain, BBC An Là, An t-Eilean Sgitheanach.
Tourism in Skye
[Iain Macinnes – Presenter] Now with the busy tourist season almost upon us and indeed, already under way for some, many businesses on the Isle of Skye are preparing to welcome an influx of visitors. There was a time when the area would be exceptionally quiet outwith the summer months, but it seems now there is plenty accommodation and other facilities which are open all year round. Our reporter Calum MacLean went to see how different businesses are preparing for the season.
[Calum Maclean – Reporter] Isle of Skye scenery. It’s the landscape that attracts many people here. Today, although it’s still quieter in winter, visitors will come in each season. Elizabeth MacDonald’s B&B is open all year round.
[Elizabeth MacDonald] There are some who return each year and sometimes even two or three times a year. There were people from England who would often come here three or four times a year. I think we’ll be full each night. I think, looking at the book, that we’ll be very busy.
[Calum Maclean – Reporter] In Staffin, MacKenzie Stores are also open all year round. But they are busier in summer. As well as the shop itself, they have started to offer hot food. With plenty scenery close by, there are a great number of passers-by.
[Rhona Nicolson] Oh we’re busy, really busy. It’ll be full outside the shop, buses and cars will arrive and they have to wait but people are happy to do so, they’re just happy get somewhere to eat.
[Calum Maclean – Reporter] But problems do arise from such large numbers of tourists. A lack of parking spaces was a problem last year and police in the area have warned parking tickets will be issued and vehicles will be towed away. The lack of toilets is also a concern.
[Rhona Nicolson] It’s really bad when people are coming in asking for toilets and the nearest place open is the Flodigarry Hotel, four miles down the road. There are others eight miles away, in Uig up past the Quiraing. It is bad that there aren’t toilet facilities around for people.
[Calum Maclean – Reporter] There are plans, at The Storr anyway, to build toilets. It seems that the renowned island weather also affects businesses.
[Donald MacDonald] I think what’s happening is that more people are coming on short breaks to the island, perhaps for the weekend and then moving on. Perhaps in the middle of the week between Saturday and Saturday. If the weather is good we don’t have many people coming in, they prefer to be outside climbing, walking, undertaking various outdoor activities.
[Calum Maclean – Reporter] If last year is anything to go by, the island will see a great number of visitors in summer. Calum MacLean, BBC An Là, the Isle of Skye.
Turasachd san Eilean Sgitheanach
(Tourism in Skye)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
Mòd Ionadail Inbhir Nis
Tha dùil ri mu 1000 farpaiseach aig Mòd Ionadail Inbhir Nis a bhios a' ruith Dihaoine agus Disathairne.
Bidh clann-sgoile agus inbhich bho air feadh na Gàidhealtachd 's nan Eilean - eadar na Lochan ann an Leòdhas agus Baile Ùr an t-Sleibh. - a' gabhail pàirt ann.
Thuirt Cathraiche na comataidh ullachaidh, Tormod MacAoidh, gu bheil àireamh nam farpaiseach air a bhith ag èirigh thairis air na còig bliadhna a dh'fhalbh, 's gu h-àraidh bho ghluais iad am Mòd gu Talla Eden Court.
Tha e dhen bheachd gu bheil am fàs ann am foghlam tro mheadhan na Gàidhealtachd cuideachd air togail a thoirt dha.
"Tha na sgoiltean Gàidhlig, agus an teagasg a tha iad a' faighinn tro mheadhan na Gàidhlig - tha sin air piseach mòr a dhèanamh air na tha a' gabhail pàirt".
Thuirt e an-uiridh, nuair a bha am Mòd Nàiseanta Rioghail ann an Inbhir Nis, gu robh e an dùil nach biodh Mòd ionadail aca idir am bliadhna leis nach biodh uiread de dh'fharpaisich ann ach nach b' e sin a thachair.


text:
Naidheachdan
25 An t-Iuchar 2013 Ùraichte aig Ùraichte aig
Tubaist-rèile
Thadhail Prìomhaire na Spàinne air an sgìre an ceann a tuath na dùthcha anns an deach faisg air ceithir fichead duine a mharbhadh ann an tubaist rèile. Chaidh còrr air sia fichead a leòn. Thachair an tubaist faisg air baile Santiago de Compostela, nuair a chaidh an trèana gu leìr far na rèile. 'S e an tubaist rèile as miosa riamh anns an Spàinn.
An Eaglais Bhreac
Tha Poilis na h-Alba air co-dhùnadh GUN rannsachadh eucoir a dhèanamh air casaidean gun deach foill a dhèanamh air bhòtaichean anns an Eaglais Bhric. Thuirt fear-labhairt nach robh fianais gu leòr ann airson a dhol air adhart le rannsachadh. Chaidh fhàgail air an aonadh Unite gun do chruinnich iad buill a bharrachd anns an Eaglais Bhric airson dèanamh cinnteach gum faigheadh an duine a thoilicheadh iadsan a-steach mar thagraiche Làbarach na sgìre airson Westminster.
Cumhachdan
Tha Caibineat Riaghaltas na h-Alba a' coinneachadh ann an Sealtainn an-dràsta. Tha dùil gun ainmich iad gun tèid buidhean-ghnìomha mhinistrearail a stèidheachadh a choimheadas air am bu chòir do na sgìrean eileanach barrachd chumhachdan fhaighinn. Tha comhairlean Shealtainn, Arcaibh agus nan Eilean Siar ag iarraidh gun deadh barrachd smachd a thoirt do na sgìrean eileanach air an cùisean fhèin.
Deoch làidir
Tha Riaghaltas na h-Alba air a bhith a' dìon a' phoileasaidh aca airson bun-phrìs a chuir air deoch làidir, an dèidh do ghrunn dhùthchannan gearainn ri Coimisean na h-Eòrpa mu dheidhinn. Tha na dùthchannan a' cumail a-mach gun toireadh a leithid droch bhuaidh air gnìomhachasan na dibhe aca-san, 's gum biodh e an aghaidh saor-mhalairt. Ach thuirt Rùnaire Slàinte na h-Alba, Ailig Neil, gun robh prionnsapal bun-phrìs air deoch stèidhichte mar tha ann am malairt: tha e aig còig stàitean anns na Stàitean Aonaichte agus aig a' chuid mhòr de mhòr-roinnean Chanada thuirt e.
Fear-gairm
Tha luaidh ga dhèanamh air Dòmhnall MacAoidh a bha na Fhear-gairm air Comhairle nan Eilean Siar fad grunn bhliadhnaichean. Chaochaill "Dòmhnall na Pàirce" ann an Ospadal an Rathaig Mhòir an-dè. Bha e 82, 's bha e air a bhith tinn bho chionn greis. Thuirt Ailig Dòmhnallach - a ghabh thairis bhuaithe mar Fhear-gairm - gur e duine "grinn" a bh' ann, a choisinn cliù dhà fhèin gu h-ionadail agus gu nàiseanta. Thuirt Màiri Bremner - a bha i fhèin air a' chomhairle còmhla ris fad bhliadhnaichean - gur e duine Diadhaidh, modhail a bh' ann aig an robh spèis do dhaoine eile.
Arm
Tha spiorad nan saighdearan ann an Arm Bhreatainn aig an ìre as ìsle a chaidh a thomhais a-riamh, a rèir àireamhan ùra bhon MOD. Thurit faisg air an treas cuid de na saighdearan gu bheil an spiorad ìosal - suas bho shia air fhichead sa cheud an-uiridh. Thàinig am fiosrachadh à Cunntas Bhliadhnail Bheachdan nam Feachdan Armaichte.


text:
Ceist mun Ghàidhlig aig Alba Chruthachail
Tha fear de phrìomh bhàird agus sgrìobhaichean na Gàidhlig a' toirt slaic air Alba Chruthachail, a' bhuidheann a bhios a' maoineachadh nan ealainean, agus e ag ràdh nach eil iad a' toirt speis don Ghàidhlig.
Tha Alba Chruthachail a' cumail coinneimh anns an Eilean Sgitheanach Dimàirt, ag iarraidh bheachdan air an t-slighe air adhart dhaibh.
Ach tha iongnadh air Aonghas Pàdraig Caimbeul nach eil Gàidheil am measg nam prìomh òraidichean aig a' coinneimh sin, a thèid a chumail aig Sabhal Mòr Ostaig.
"Chan e luchd-ealain a tha làn-fhileanta ann an Gàidhlig a th' ann an gin dhiubh, agus chuir sin fìor fìor iongnadh orm," thuirt e.
Nàdarra
"Ma tha thu air a chur romhad do dhòighean atharrachadh agus spèis a thoirt do luchd-ealain ann an Alba, agus ma tha thu a' cumail coinneimh mu dheidhinn sin ann an ceann a deas an Eilein Sgitheanaich, shaoilinnsa nach toireadh e dà smuain gum biodh cuideigin a tha làn-fhileanta sa Ghàidhlig air àrd-ùrlar.
"Cha bu chòir dhomhsa no do dhuine eile innse do dh'Alba Chruthachail gum bu chòir cuideigin a tha làn-fhileanta sa Ghàidhlig a bhith air an àrd-ùrlar nuair a tha iad a' dèanamh an leithid anns an Eilean Sgitheanach.
"Tha mi a' smaoineachadh gum bu chòir dha a bhith nàdarra gun tachradh an leithid, a rèir rùintean agus ro-innleachd Alba Chruthachail fhèin.
"'S e an rud a tha a' cur dragh ormsa, chan e gu bheil sian agamsa an aghaidh an fheadhainn a tha gus a bhith air an àrd-ùrlar - tha iad math gu leòr, 's tha cuid aca air Gàidhlig ionnsachadh - ach 's e a tha a' cur dragh orm, nach tàinig e a-steach, mar gum biodh, air an rèadar aig Alba Chruthachail no na buidhnean eile a tha a' toirt taic dhaibh, idir, gus an do thog mi fhìn a' cheist.
"Agus aon uair 's gun do thog mise a' cheist, dh'aidich a h-uile duine aca an uair sin gun do rinn iad mearachd mhòr.
Spectrum na Beurla
"Chan ionnan bruidhinn mu dheidhinn na h-ealain ann an Gàidhlig tron chànan gu lèir le lèirsinn agus ann an doimhneachd agus le freumhan Gàidhlig, anns a' choimhearsnachd Ghàidhlig, agus bruidhinn mu dheidhinn le lens, no spectrum na Beurla.
"Nach eil mi seachd searbh... fiù 's fhathast leis an ùrachadh a tha iad air a dhèanamh, tha e, mar gum biodh, gum feum thu dìreach daonnan, daonnan, daonnan a bhith a' cur nan cuimhne "oh, by the way... dè mu dheidhinn cuideigin le Gàidhlig a chur a-mach anns an triùir a tha seo a tha a' bruidhinn?" Tha mi a' smaoineachadh gu bheil e dìreach annasach," thuirt e.
Thuirt Alba Chruthachail gum bi feadhainn le Gàidhlig aig an tachartas, ged nach bi gin dhiubh am measg nam prìomh òraidichean.
Thuirt iad gum bi feadhainn le Gàidhlig ag òraid aig seiseanan eile aca air feadh na dùthcha.
Thuirt iad gu bheil iad an dòchas gun toir an deasbad aig Sabhal Mòr Ostaig a-steach cuspairean co-cheangailte ris a' Ghàidhlig is na h-ealain Ghàidhlig.


text:
Fear ann an tubaist an Super Puma ga thiodhlaigeadh
Chaidh fear den cheathrar a chaidh a mharbhadh ann an tubaist le heileacoptair Super Puma far Shealtainn a thiodhlaigeadh ann an Inbhir Nis Dihaoine.
Bhàsaich Gary McCrossan, 59, nuair a chaidh an heileacoptair dhan mhuir Dihaoine an 23mh den Lùnastal.
Dh'iarr a theaghlach gun deadh tabhartas sam bith a thoirt dhan RNLI.
Tha Mgr McCrossan a' fàgail cèile, dithis chloinne agus ogha.
Thuirt a theaghlach gur e duine spòrsail, gràdhail a bh' ann agus gun deach beàrn mhòr fhàgail nam beatha.
Tha rannsachadh fhathast a' dol faic de a dh'adhbhraich an tubaist leis an Super Puma AS332 L2.
Chaill Sarah Darnley, 45, às Eilginn, Donnchadh Rothach, 46, à Bishop Auckland agus Seòras Allison, 57, à Winchester, am beatha san tubaist cuideachd.
Thèid Ms Darnley a thiodhlaigeadh Diluain.


text:
Teàrlach Ceanadach 1959 - 2015
3 An t-Ogmhìos 2015 Ùraichte aig Ùraichte aig
Thathas a' dèanamh luaidh air Teàrlach Ceanadach, a chaochail na dhachaigh anns a' Ghearasdan.
Cha robh seann cheannard nan Lib-Deamach ach 55.
Thug e iomadh bliadhna a' riochdachadh taobh siar na Gàidhealtachd ann an Westminster gus an do chaill e a sheat aig an taghadh mu dheireadh.
Nuair a leig a dheth a dhreuchd mar cheannard a' phàrtaidh bho chionn grunn bhliadhnaichean, dh'aidich e gun robh trioblaidean dibhe a' toirt buaidh air a bheatha.
Ach tha e follaiseach gun robh meas mòr air.
Tha Dòmhnall Moireasdan ag aithris.


text:
Là math dhan Bhail' Ùr
Bha deireadh-seachdain sònraichte aig Bail' Ùr an t-Slèibh agus an dà sgioba aca a' soirbheachadh ann am farpaisean chupa.
Sa gheama thrath Disathairne chaidh prìomh sgioba a' Bhail' Ùr air adhart dhan iar-chuairt dheireannaich de Chupa na Camanachd, 1-0 an aghaidh Loch Abair.
Bha am Bail' Ùr air buannachadh 5-1 nuair a chluich na sgiobaidhean ann an Cuairt Dheireannach Chupa MhicThàmhais, ach bha Loch Abar air gealltainn geama na bu dhuilghe an turas seo agus gu dearbh 'b ann mar sin a bha an gnothach.
Thàinig an tadhal cudromach as-dèidh uair a thìde bho Fhriseal Mac an Toisich agus Bail' Ùr an t-Slèibh a-nise gu bhith an aghaidh Chaol Bhòid san iar-chuairt dheireannaich air an 11mh den Lùnasdal.
Nas anmoich air an fheasgar chaidh an darna sgioba aig a' Bhail' Ùr an aghaidh nan seann nàmhaidean aca, Ceann a' Ghiuthsaich, son Chupa Shutharlanaich.
'B iad am Bail' Ùr a thòisich gu làidir is iad air thoiseach 3-0 as-dèidh dìreach 21 mionaidean, na tadhail bho Chalum Stiùbhairt is Evan Menzies (2).
Slaic
Fhuair Ceann a' Ghiuthsaich tadhal air ais bho Bob MacGriogair ach 's gann gun robh an geama air tòiseachadh a-rithist agus bha am ball air ais ann an lìon Chinn a' Ghiuthsaich, an Stiùbhairteach ga shlaiceadh a-steach son an gnothach fhàgail air 4-1 aig leathach ùine.
Chum Ceann a' Ghiuthsaich a' dol ge-tà agus chuir Savio Genini - fear òg a ghlac aire le mar a chluich e - tadhal as-dèidh 59 mionaidean, mus do ghearr Mìcheal Clark a' bheàrn gu 4-3 le 17 mionaidean ri dhol.
Bha Bail' Ùr an t-Slèibh air ais ann an suidheachadh làidir nuair a chuir Menzies an treas tadhal aigesan ach a-rithist cha do ghèill Ceann a' Ghiuthsaich le Iain Gibson air an tadhal.
Sin ge-tà an tadhal mu dheireadh agus Bail' Ùr an t-Slèibh a' soirbheachadh 5-4 ann an geama math dha-rìribh.
Sa Phrìomh Lìog tha Caol Bhòid air ais san darna àite - rinn iad a' chùis air Gleann Urachadain 6-3 ann an Taigh na Bruaich.
Cha mhòr nach eil cothrom Lòbhait air an tiotal seachad a-nise as-dèidh dhaibhsan call 4-1 ann an Inbhir Aora.
Deasachadh
Deasachadh math do dh'Inbhir Aora son a' gheama mhòir acasan an aghaidh Chinn Loch Seile ann an Cupa na Camanachd Disathairne.
Thog Eilean Bhòid a' chiad phuing aca ann an grunn sheachdainnean, 1-1 an aghaidh a' Ghearasdain, ach cha dèan e cus feum dhaibh is a h-uile coltas ann gur iad is Cill Mhàilidh a thèid sios bhon Phrìomh Lìog.
Ann an Lìog Tuath 1 chrìochnaich na Sgitheanaich co-ionnan 1-1 an aghaidh Chabair Fhèidh - agus abair geama cudromach a bhios aca ann am Port Rìgh an aghaidh Loch Abair Disathairne seo tighinn.
Sa cheann a deas ghabh Camanachd an Òbain ceum mòr a dh'ionnsaigh Lìog Deas 1 a bhuannachadh.
Rinn iad a' chùis air Srath Chura 3-2 agus le Gleann Urchaidh a' call 2-1 an aghaidh Thaigh an Uillt, chan eil a dhìth air sgioba an Òbain ach 5 puingean bho 5 geamaichean son a bhith cinnteach air an tiotal.


text:
Seillein dùthchasach a-mhàin ceadaichte an Colbhasa
Tha eileanan Colbhasa agus Orasa ann an Earra-Ghàidheal gan dèanamh nan tèarmann do sheillein mheala dùthchasach.
Fo lagh ùr a thig a-steach san Fhaoilleach, chan fhaodar seòrsa seillein ach a-mhàin an seòrsa dùthchasach - Apis Mellifera Mellifera - a thoirt a-steach don dà eilean.
Tha iomadh colonaidh den t-seillean dùthchasach ann an Colbhasa agus Orasa.
Tha an lagh ùr ag amas air an dìon bho chros-bhriodadh le seòrsaichean eile, agus bho ghalairean.
Rinn biastag a' bharòa milleadh air mòran cholonaidhean sheillean air feadh na dùthcha, ach cha do nochd e idir ann an Colbhasa is Orasa.
Tha an dà eilean ceangailte aig muir-ìosal, agus thathas den bheachd gu bheil iad fada gu leòr bho eileanan eile, agus bho Thìr Mòr, airson cothrom na fèinne a thoirt do na seillein an aghaidh ghalairean.
Ged a tha 250 seòrsa seillein ann am Breatainn - 24 seòrsaichean de sheillean mòr, agus 225 seòrsaichean de sheillean aonaranach nam measg - chan eil ach aon sheòrsa de sheillean mheala.
Tha an seillean meala dùthchasach nas fhulaingiche na seillein eile, agus thig iad beò ann an aimsir chaochlaideach nan eilean.


text:
Caoineadh Theàrlaich
Cha bhi cothrom foirmeil aig buill na Pàrlamaid Albannaich urram a dhèanamh do Theàrlach Ceanadach - cha robh e fhèin a-riamh na bhall.
Ach 's e àite brònach a tha innte o chuala sinn gun do chaochail seann cheannard nan Libearalach Deamocratach, aig an taigh faisg air a' Ghearasdan, 's gun e ach lethcheud 's a còig bliadhna a dh'aois.
Aig amannan mar seo, fàgaidh an seann rabhadh de mortuis nihil nisi bonum gun sìn daoine a-mach airson nan abairtean sgìth a chluinnear ma na mairbh.
Anns an t-saoghal phoileataigeach, their iad gun robh caraidean aig an fhear a bhàsaich air gach taobh, gun robh e na nabaidh dha nàimhdean.
Èistear ris na h-abairtean seo le modh, agus thèid teagamh sam bith fhàgail na thost.
Ach dè as urrainn dhut a ràdh nuair a tha na seann bhreugan fìor?
Maitheanas
Chan e naomh a bha ann an Teàrlach Ceanadach, mar a bha làn fhios aige fhèin.
Ach thugadh maitheanas dhàsan nach faigheadh feadhainn eile.
Saoileam gum faca daoine na laigsean an aon rud 's a chunnaic iad na neartan, fianais gur e duine àbhaisteach a bha ann, tàlantach gu cinnteach, ach àbhaisteach, rud nach àbhaist do luchd nam pàrlamaid anns an latha a tha ann.
Cò dhinn, aig a' cheann-thall, nach b' aithne do chàirdean no do charaidean a dh'fhuilling leis na dearbh thrioblaidean a bhuail air Teàrlach?
Bha an Ceanadach mar bhall de bhuidhinn bhig anns a' bheatha phoblaich a b' aithne do dhaoine leis a' chiad ainm a-mhàin.
Mar sin, fiù 's don fheadhainn nach do thachair ris a-riamh, 's e caraid a tha ga chaoineadh.
Deas-bhriathrach
B' ann fo cheannas Theàrlaich, am fear ruadh a chaidh a thaghadh mar bhall an SDP aig aois 24, a bhuinnig na Libearalaich Dheamocratach an toradh taghaidh a b' fheàrr a bha aca a-riamh.
Tharraing e am pàrtaidh don làimh chlì, a' càineadh an riaghaltais Làbaraich aig Tony Blair, agus chòrd na chuala iad ris an luchd-bhòtaidh.
Bha e deas-bhriathrach anns na Cumantan, a' cur an aghaidh a' chogaidh ann an Iorac.
Nuair a dh'fhàg e a dhreuchd, ghabh am pàrtaidh aige slighe eile, nas Libearalaich na Sòisealach, agus lean iad Nick Clegg a-steach gu riaghaltas leis na Tòraidhean.
Thuig an Lib Deamach Gàidhealach, a bha ann nuair a thàinig na Libearalaich agus na Deamocrataich Shòisealach còmhla, gur e an sgrios a leanadh air sin.
Ged nach abair iad gu poblach fhathast, tha gu leòr a' faighneachd am biodh cùisean diofraichte nam b' urrainn do Theàrlach grèim a chumail air an stiùir.
Comhartail
Na dhòighean agus na bheachdan, bha Teàrlach coltach ri grunn mhòr dhaoine ann an Alba.
Na nàiseantach - am facal aige fhèin, ged a b'fheàrr leis 'Seumasach' - chunnaic e luach anns an Aonadh agus bha e comhartail a bhith na Albannach anns an Rìoghachd Aonaichte.
Chan e Sòisealach a bha ann, ach fear a chreid gum bu chòir Cothrom na Fèinne a thoirt don a h-uile duine, an cothrom a leig le mac fidhleir Ghàidhealaich faighinn gu ceann pàrtaidh Gladstone agus Lloyd George.
Cò a chuireas na beachdan sin an cèill a-nis?
An turas mu dheireadh a rinn mi agallamh leis, nuair a thuirt e gum b'fhiach iomairt an Aonaidh a bhith na bu deimhniche, dh'fhaighnich mi an seasadh e a chaoidh airson suidheachdain aig Holyrood.
Cha tachair sin a-nis - 's e beàrn mhòr a dh'fhàgas Teàralach na dhèidh.


text:
Dòchas fhathast mu bhàta-slaodaidh
Tha Comhairle nan Eilean Siar den bheachd gu bheil dòchas ann gun tèid am bàta-slaodaidh a tha a' frithealadh a' Chuain Sgìth agus nan Eileanan mu Thuath a shàbhaladh.
Chan eil an-dràsta ach aon bhàta-slaodaidh sa cheann a tuath, stèidhichte an Arcaibh, 's i an-urra ris a' chosta an ear, an costa tuath, agus an costa an iar.
Thuirt Riaghaltas na Rìoghachd Aonaichte nach robh dùil aca an cùmhnant a leudachadh às dèidh dhi tighinn gu ceann sa Ghiblean am-bliadhna.
Ach, tha measadh sàbhailteachd a rinn Buidheann na Mara 's nam Maor-Cladaich air co-dhùnadh a ruighinn gu bheil feum air bàta-slaodaidh.
"A rèir a' mheasaidh shàbhailteachd a rinn an MCA, chan eil mise a' smaointinn gu bheil dol às aig an Riaghaltas ach goireas air choireigin a bhith ann," thuirt Fear-Gairm Chomhairle nan Eilean Siar, Tormod Dòmhnallach.
"Air sgàth 's gur ann air Riaghaltas Bhreatainn a tha an t-uallach gach cuid sàbhailteachd agus a bhith a' dìon na h-àrainneachd mu thimcheall nan cladaichean againn - agus chan urrainn dhaibh sin a leigeil às gun measadh àrainneachd agus measadh sàbhailteachd a bhith a' sealltainn gu bheil e sàbhailte dhaibh sin a dhèanamh.
"Agus tha sinne a' cumail a-mach gu bheil e ao-comasach dhaibh sin a dhèanamh," thuirt e.


text:
Tha Pròiseact nan Ealan (buidheann leasachaidh nàiseanta nan ealan Ghàidhlig) a’ co-obrachadh le Taigh-cluiche Nàiseanta na h-Alba, Playwright’s Studio agus Comhairle nan Leabhraichean a’ lìbhrigeadh cùrsa còmhnaidheach airson seachdain aig Sabhal Mòr Ostaig san Eilean Sgitheanach bho 15-19mh Ògmhios 2015.
An dèidh cho soirbheachail ‘s a bha an cùrsa còmhnaidheach an-uiridh aig Moniack Mhòr, tha an dàrna cùrsa seo ag amas air sgrìobhadairean ùra Gàidhlig agus feadhainn nas eòlaiche a chur an sàs ann an leasachadh sgilean sgrìobhaidh dràma Ghàidhlig airson iomairtean ri thighinn. Tro bhùthan-obrach, bhuidhnean is seiseanan fa leth le taoitearan, rannsaichidh an cùrsa dòighean airson pìos dràma Gàidhlig a leasachachadh a dh’aindheoin eòlais no bun-fiosrachaidh.
TAOITEARAN
‘S iad na taoitearan an sgrìobhadair sgriobt Gàidhlig cliùiteach, Iain Fionnlagh MacLeòid agus sgrìobhadair cuideachaidh Taigh-cluiche Nàiseanta na h-Alba, George Aza-Selinger. Bidh Comhairle nan Leabhraichean is Playwrights Studio cuideachd a’ toirt comhairle seachad mu na cothroman a th’ ann dha sgrìobhadairean Gàidhlig.
COSGAISEAN
Thèid oideachadh, àitean-fuirich, biadh is siubhal a phàigheadh dha com-pàirtichean a’ chùrsa.
DÒIGH TAGRAIDH
Airson iarrtas a chur a-steach cuir post-d leis an fhiosrachadh a leanas (ann an Gàidhlig no Beurla) gu Màiri Ghreumach aig mairi@gaelic-arts.com:
Aithris gun a bhith nas fhaide na 150 facal ag innse carson bu toigh leat com-pàirt a ghabhail sa chùrsa sgrìobhaidh seo
Lethbhreac ded CV a’ toirt cunntas air d’ eòlas sna h-ealain
Aithris ghoirid (gun a bhith nas fhaide na 150 facal) ag innse mun dèidh is an dealas a th’ agad ann an dràma (mar dhèanadair no mar bhall den luchd-èisteachd).
Paragraf goirid (gun a bhith nas fhaide na 100 facal) mu bheachd airson cleasachd bu mhath leat a rannsachadh tron chùrsa.
CEANN-LATHA AIRSON IARRTASAN: Dihaoine 22 Cèitean 2015
Thèid innse dha tagraichean an robh na tagraidhean aca soirbheachail air Dihaoine 29 Cèitean 2015.


text:
Johannesburg
Tha Johannesburg (IPA: joˈɦɐnəsbœrx, isiZulu: eGoli) na bhaile mòr ainmeil ann an Afraga-a-Deas, ann an taobh a tuath den dùthcha. Rinn Johannesburg beartas aige air mèinean, gu h-àraid mèinean daimean. Chaidh am baile a steidheachadh ann ann 1886. Tha e suidhichte aig 1,753m os cionn ìre na mara agus tha 957,441 duine a' fuireach ann.[1] Thathar a' bruidhinn ceithir cànain sa bhaile seo: Beurla: 31.1%, Zulu: 19.6%, Afrikaans: 12.1% agus Xhosa: 5.2%. 'S e an treas baile as motha na dùthcha a tha' ann Pretoria.[2]
Daoine ainmeil[deasaich | deasaich an tùs]
- F. W. de Klerk (1936). Seann Cheann-suidhe Afraga a Deas.[3]


text:
Max Born
B' e fiosaigiche às a' Ghearmailt a bha ann am Max Born.
Tha e ainmeil airson, mar eisimpleir, a' chearcaill Born–Haber, agus a' chrutha matamataigeach de phrionnsabal na mì-chinnt aig Heisenberg.
Beatha[deasaich | deasaich an tùs]
Rugadh e ann am Breslau agus dh'ionnsaich e fiosaigs aig Oilthigh Bhreslau, Oilthigh Zürich, Oilthigh Heidelberg agus Oilthigh Ghöttingen. Chaidh e na ollamh aig Oilthigh Bherlin ann an 1915, aig Oilthigh Fhrankfurt ann an 1919 agus ann an 1921, Oilthigh Ghöttingen, far an do dh'obair e air meacanaig cuantamach còmhla ri, mar eisimpleir, James Franck. Chaill Born an dreuchd aige nuair an do fhuair na Nàsaich cumhachd anns a' Ghearmailt agus chaidh e na ollamh aig Oilthigh Dhùn Èideann far an do dh'obair e gus a chluaineas ann an 1953.[1]
Urraman[deasaich | deasaich an tùs]
Bhuannaich e an Duais Nobel ann am Fiosaigs ann an 1954 airson na h-obrach aige air meacanaig cuantamach. Bhuannaich Walther Bothe cuideachd an duais sin.[2]
Iomraidhean[deasaich | deasaich an tùs]
- ↑ “Max Born - Biographical” (Beurla). Fonndas Nobel. Air a thogail 4mh dhen t-Samhain 2016.
- ↑ “The Nobel Prize in Physics 1954” (Beurla). Fonndas Nobel. Air a thogail 4mh dhen t-Samhain 2016.


text:
Atharrachaidhean aig Camanachd an Òbain
Dhearbh Camanachd an Òbain gu bheil an sgioba-stiùiridh aca air na dreuchdan aca aig a' chluba fhàgail.
Tha seo a' tighinn agus Comunn na Camanachd a' rannsachadh tachartas ann an geama eadar sgioba an Òbain agus Loch Abar ann an Cupa a' Bhaile Mhòir aig deireadh a' Chèitein.
Chaidh fear de chluicheadairean an Òbain, Matt Rippon, a chur far na pàirce le aithrisean a' nochdadh às dèidh làimh gun deach ionnsaigh a thoirt air an rèitire.
Dh'innis Ceann-Suidhe Chamanachd an Òbain, Tony Howlett, gu bheil na manaidsearan, Diarmid Mac a' Mhaolain agus Anndra Pearson, a-nise air seasamh sìos.
Coinneamh Èiginn
Dhearbh an dithis aig coinneimh èiginn gum fàgadh iad na dreuchdan aca sa chluba.
Chaidh co-dhùnadh aig a' choinneimh sin cuideachd gun tèid Matt Rippon a chasg son a' chòrr den t-seusan.
Tha Peadar Mac an t-Saoir agus Gussie Caimbeul air aontachadh stiùir a ghabhail air an sgioba.
Thuirt Mgr Howlett gun deach bruidhinn ris na cluicheadairean air fad mun àireamh de chàirtean dearga aig Camanachd an Òbain am bliadhna, agus gun robh e glè riaraichte leis na freagairtean a fhuair e bhuapa.
Rannsachadh
Tha e coltach nach eil an gnothach seachad aig sin ge-tà is Comunn na Camanachd a' coimhead air na thachair sa gheama eadar an t-Òban is Loch Abar.
Dhearbh an Comunn gu bheil an obair-phàipeir mun gheama a-nise aca agus gu bheil an rannsachadh aca mun ghnothach a' leantainn.
A dh'aindeoin na connspaid far na pàirce tha sgioba an Òbain a' dol glè mhath san lìog.
Tha iad aig mullach Lìog Deas 1 le 12 puing à 6 geamaichean agus a h-uile coltas ann gun till iad air ais dhan Phrìomh Lìog - bliadhna às dèidh dhaibh an t-àite aca san lìog sin a chall.


text:
Cupanan Rois & GF MhicRath
- 5 An Gearran 2013
- Sgaoil post air Facebook
- Sgaoil post air Twitter
- Sgaoil post air Messenger
- Sgaoil post air Messenger
- Sgaoil post air Post-D
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Chaidh na taghaidhean a dhèanamh 'son Cupa Rois agus Cupa GF MhicRath
Thachair seo aig coinneimh bhliadhnail Comann Ball-coise an Eilein Sgitheanaich is Loch Aillse ann an talla Chaol Àcain.


text:
Dearbhadh mu bhàs
- 16 An Giblean 2013
- Sgaoil post air Facebook
- Sgaoil post air Twitter
- Sgaoil post air Messenger
- Sgaoil post air Messenger
- Sgaoil post air Post-D
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Dhearbh na poilis gur e corp fireannaich a chaidh a dìth ann an Inbhir Nis a chaidh a lorg faisg air Ceasaig a Tuath.
Chaidh fios a chur gun robh Blair Davidson, 18, a dhìth air an 28mh den Dùbhlachd 2012.
Chaidh fhaicinn mu dheireadh faisg air Drochaid Cheasaig ann an ceann a tuath Inbhir Nis.
Fhuairear an corp aige air an tràigh ann an Ceasaig a Tuath aig 15:30 Diardaoin.


text:
Naidheachdan
17 An Giblean 2013 Ùraichte aig Ùraichte aig
Tiodhlaigeadh
Tha còrr is dà mhìle duine air cruinneachadh ann an Cathair Eaglais an Naoimh Pòil ann an Lunnainn aig seirbheis tiodhlaigidh na Bana-Mhorair Thatcher. Chaidh a ciste a ghiùlain à Lùchairt Westminster le geaird bho na feachdan armaichte. Tha tearainteachd mhòr ann agus còrr agus ceithir mìle oifigear-poilis air na sràidean gun fhios nach dèan an luchd-iomairt buaireadh. Seo Iona NicRisnidh:
Anns an uair a thìde mu dheireadh, chaidh ciste na Bana-Mhorair Thatcher a thoirt bho Lùchairt Westminster gu Eaglais an Naoimh Clement Danes far an do rinneadh ùrnaighean. Às an sin, chaidh a ghiùlain air carbad-gunna tro shràidean Lunnainn gu Cathair Eaglais an Naoimh Pòil. Bha buill dhen na feachdan armaichte a-muigh mar gheard urramach air na sràidean. Anns na beagan mhionaidean a dh'fhalbh ràinig an carbad Cathair Eaglais an Naoimh Pòil agus tha seirbheis an tiodhlaigidh air tòiseachdainn. A-measg na tha an làthair tha a' Bhan-rìgh agus Dìuc Dhùn Èideann agus an lan Chaibeanat a bharrachd air còrr is dà mhìle neach eile bho air feadh an t-saoghail. Tha còrr is ceithir mìle neach-poilis air na sràidean ge-tà agus tearainteachd gu math teann ri linn dragh gun dèan luchd-iomairt an aghaidh na Bana-Mhorair agus a poileasaidhean buaireadh.
Spreadhaidhean
Tha an FBI ag ràdh gu bheil beachd nas fheàrr aca a-nis air an t- seòrsa stuth a bha san dà bhom a spreadh aig marathon Bhoston, a' marbhadh triùir agus a' leòn faisg air ceithir fichead duine - seachd duine deug dhiubh gu dona. Chaidh ball-bearings agus taragan fhaighinn san sgìre agus tha beachd ann gun deach na bomaichean a dhèanamh le pressure cookers.
Seach-rathad Inbhir Nis
Chaidh Ceannard Chomhairle na Gàidhealtachd, Drew Hendry, às àicheadh gu làidir gun tug Tesco agus Tulloch Homes buaidh sam bith air an taghadh slighe son rathad ùr air taobh siar Inbhir Nis. Tha seo an dèidh dha tighinn am follais, le rannsachadh a rinn am BBC, gu robh an dà chompanaidh sin a' cur cuideim air a' Chomhairle an rathad ùr a chuir tro Phàirce a' Chanal agus gun cuireadh iad an aghaidh roghainn eile le drochaid gu Cuaraidh Thòrr Bheathainn.
Rathad an t-Sròim
Agus tha fear de bhuill na Gàidhealtachd ann am Pàrlamaid na h-Alba, Rob Gibson, ag ràdh nach cuireadh e iongnadh sam bith air-san nam biodh an luchd-leasachaidh air a bhith a' coiteachadh na Comhairle mun rathad ùr air taobh siar Inbhir Nis. Tha Mgr Gibson ag ràdh, leis an àimhreit a th' ann mun sgeama sin , gum bu chòir dàil a chuir sna planaichean sin agus an t-airgead a chuir an àite sin gu ruige leasachadh air seach-rathad an t-Sròim air Taobh Siar Rois, eadar an Caol agus Strath Charrann, a tha dùinte tric le creagan a' tuiteam os a chionn.


text:
Luach £100k de dhrogaichean air a lorg
Chaidh luach còrr air £100,000 de dhrogaichean a lorg air a' Ghàidhealtachd air an t-seachdain a dh'fhalbh.
Bha seo mar phàirt de dh'iomairt le Poilis na h-Alba ris an canar "Operation Ram".
Fhuair na poilis lorg air drochaichean anns an robh luach £117,205 an dèidh iomairtean ann an Gallaibh, Siorrachd Rois, Inbhir Nis agus Inbhir Narainn.
Chaidh aithisgean mu 17 neach a chuir gu Neach-casaid a' Chrùin an co-cheangal ri na h-iomairtean aca.
Thuirt Poilis na h-Alba gu bheil an obair a tha iad air a bhith ris, a' sealltainn mar a tha iad a' feuchainn ri stad a chuir air daoine a tha a' creic sa ceannachd drogaichean-toirmisgte.
Cluas ri claisneachd
Ann am brath-naidheachd, thuirt an Detective Inspector Pàdraig MacCoinnich gu bheil iad air a bhith a' cumail cluas ri claisneachd anns na coimhearsnachdan, agus gu bheil sin air a bhith cudromach.
"Tha am fiosrachadh a tha sinn a' faighinn deatamach, ann a bhith a' cur stad air drogaichean bho bhith tighinn a-steach dha na coimhearsnachdan againn".
"'S urrainn dhuinn an uairsin feuchainn ris an droch-bhuaidh a thig bho drogaichean, a lùghdachadh", thuirt e.
Dh'iarr Poilis na h-Alba air duine sam bith aig a bheil fiosrachadh mu dhrogaichean, a dhol thuca sa bhad.


text:
Ceistean mu chasg-astair ùr dhan A82
Nochd ceistean mu mholadh gus casg-astair ùr a stèidheachadh air cuibhreann den A82 ann an Loch Abar.
Tha a' bhuidheann Còmhdail Alba airson casg-astair 50msu a chur an sàs eadar Baile a' Chaolais agus an Gearasdan.
Chaidh bacaidhean a chur an sàs mar tha timcheall air Omhanaich.
Thog Stiùbhart MacIlleathain bhon bhuidhinn A82 Partnership, a bhios ag iomairt 'son an rathad a leasachadh, ceist mu na planaichean.
Slaodach
Tha Mgr MacIlleathain ag ràdh gu bheil trafaig a tha a' dol gu slaodach na chunnart is gur dòcha gum bi tubaistean a bharrachd ann ma thèid casg-astair 50msu a chur an sàs.
Dh'fhàg e air na h-ùghdarrasan gu bheil na poileasaidhean aca a thaobh an A82 a' toirt droch bhuaidh air eaconomaidh Taobh Siar na Gàidhealtachd.
Thuirt Mgr MacIlleathain cuideachd nach deach co-chomhairle a dhèanamh.
Thuirt Còmhdail Alba gum bi sia seachdainnean aig daoine gus am beachd mun phlana a thoirt am follais.


text:
Naidheachdan 11:00m
6 An Dàmhair 2016 Ùraichte aig Ùraichte aig
Pauline Cafferky
Chaidh innse anns an leth-uair a dh'fhalbh gu bheil an nurs Albannach Pauline Cafferky, a bha a' fulang le Ebola, a-nis air ais anns an ospadal ann an Glaschu. Ghlac Ms Cafferkey an galar agus i a' toirt cobhair seachad ann an Sierra Leone air ais ann an 2014. Chaidh a toirt bhon taigh aice ann an Camas Long ann an Glaschu gu Ospadal na Bànrigh Ealasaid anns a' bhaile. Seo an ceathramh triop aice anns an ospadal bhon a thill i a Bhreatainn.
Fracadh
Thug Riaghaltas na Rìoghachd Aonaichte cead airson pròiseact fracaidh an iar-thuath Shasainn. Chaidh cead a dhiùltadh dhan chompanaidh Cuadrilla airson dà làrai ch le Comhairle Shiorrachd Lancashire, ach thèid aig a' chompanaidh a-nis air fracadh a dhèanamh air aon làraich faisg air Little Plumpton às dèidh ath-thagradh. Seo a' chiad triop a chaidh cead a thoirt do phròiseact den t-seòrsa seo airson gas a thoirt às an talamh. Chuir an Riaghaltas ge-tà dàil ann an co-dhùnadh air làraich eile, ach tha dùil gun tèid sin air adhart aig a' cheann thall cuideachd.
Gas
Aig a' cheart àm foillsichidh Riaghaltas na h-Alba feasgar aithisg neo-eismeileach air an dòigh chonnspaidich gus gas a dhèanamh le bhith a' losgadh guail fon talamh. Tha buidhnean àrainneachd an dòchas gun tèid a chasg gu h-iomlan ann an Alba, an dèidh casg rè ùine. Bha companaidhean a' coimhead air làraichean faisg air Linne Fhoirthe ma thèid cead airson a leithid a thoirt seachad.
Clàr-ola
Tha an clàr-ola Transocean Winner a' tighinn nas fhaisge air a dhol air bòrd an t-soithich mhòir an Hawk agus iomairt a' leantainn anns an Loch a Tuath madainn an-diugh. Tha na tugaichean beaga ag obair gus an clàr a chur os cionn deic an t-soithich, agus an Hawk còrr air fichead meatar sìos anns an uisge. Tha an luchd-salbhaidh ge-tà ag ràdh gur e pròiseas fada a bhios ann agus nach bi i air bòrd an Hawk gu co-dhiù meadhan-oidhche a-nochd aig a' char as tràithe ma leanas an deagh shìde anns an Loch an Tuath.
Sgoil
Chaidh innse dha na ceudan sgoilearan aig Àrd-Sgoil Inbhir Nis fuireach aig an taigh an-diugh an dèidh mar a thuit uinneag aig an sgoil. Chaidh sgoilear a ghoirteachadh aig Àrd-Sgoil Inbhir Nis agus chaidh iarraidh air cloinn air a' chiad, an dàrna agus an treas bliadhna fuireach air falbh an-diugh, agus sgrùdadh sàbhailteachd ga dhèanamh.
Bùird Shlàinte
Thèid deasbad a chumail ann am Pàrlamaid na h-Alba nas fhaide den là mu na tha an dàn do bhùird shlàinte eileanach na h-Alba. Tha seo a' tighinn agus molaidhean ann gum faodadh bùird mar NHS nan Eilean Siar a bhith air an cur còmhla ri feadhainn air Tìr-Mòr. Thuirt Riaghaltas na h-Alba nach eil ceist sam bith ann mun dealas dha na h-eileanan agus gun toir na molaidhean deireannach aire dha na feumalachdan sònraichte aca.


text:
Comhairle a' diùltadh sgoil Ghàidhlig
Chan eil dùil sam bith aig Comhairle nan Eilean Siar sgoil Ghàidhlig a stèidheachadh.
Choinnich a' Chomhairle ri Bòrd na Gàidhlig Dimàirt agus am Bòrd air ceist a thogail mu sgoil Ghàidhlig a stèidheachadh ann an Steòrnabhagh.
Tha Cathraiche Foghlaim na Comhairle, Catriona Stiùbhart, ag ràdh nach toireadh sgoil Ghàidhlig fa leth piseach sam bith air foghlam Gàidhlig agus gur ann a mhilleadh i sgoiltean le aonadan Gàidhlig.
"Tha a' Chomhairle ag iarraidh Gàidhlig a bhith anns a h-uile coimhearsnachd 's anns na sgoiltean againn bho Rubha Robhanais gu Ceann Bharraigh," thuirt i.
Sgrùdadh
"Chan eil sinn a' faicinn gu bheil e a' dèanamh ciall aig an ìre a tha seo sgoil Ghàidhlig a bhith againn stèidhichte ann an aon phàirt de na h-Eileanan, agus 's e Steòrnabhagh far a bheil a' choimhearsnachd as motha, agus a rèir an sgrùdaidh a rinn sinne, chan eil na pàrantan ag iarraidh sgoil Ghàidhlig ann an Steòrnabhagh a bharrachd," thuirt i.
Rinn a' Chomhairle sgrùdadh am measg phàrantan ann an 2008 le fios a' dol a-mach gu barrachd is 100 teaghlach.
Cha d'fhuair iad freagairt ach bho 44 teaghlach, le 25 ag ràdh gun robh iad taiceil ri sgoil Ghàidhlig.
"'S e an rud a thàinig a-mach às an sgrùdadh, nach robh daoine ag iarraidh na sgoiltean anns na coimhearsnachdan aca fhèin fhàgail agus a thighinn a-steach do choimhearsnachd eile," thuirt a' Bh.Ph. Stiùbhart.
"Bha iad ag iarraidh a' chlann a bhith air an teagasg anns na coimhearsnachdan aca fhèin, tro mheadhan na Gàidhlig, agus gum bhiodh iad còmhla ri cloinn eile anns an sgoil.
"Tha sinn a' coimhead ri Gàidhlig a bhith anns a h-uile sgoil fa leth ma 's urrainn dhuinn sin a dhèanamh.
"'S e sin, tha sinne a' faicinn, an dòigh air adhart gus an cànan fhàs, 's bidh an cultar a' fàs an uair sin.
"'S e sin a roghnaicheadh sinn a dhèanamh," thuirt i.
Tha a' Chomhairle a' cur romhpa fhèin gun tèid foghlam tro mheadhan na Gàidhlig a thabhainn air a h-uile pàiste sa chiad dà bhliadhna.
"Tha sinn a' feuchainn le ar dìcheal sin a dhèanamh," thuirt a' Bh.Ph. Stiùbhart.
"Mar eisimpleir, ann an Uibhist, ma tha neach-teagaisg a' dol a thighinn a-steach dha na sgoiltean againn, feumaidh Gàidhlig a bhith aca.
"Agus bidh sinn ag obrachadh suas tro na h-Eileanan air fad airson sin a dhèanamh," thuirt i.
Coimhearsnachdan Gàidhlig
Ged a tha a' Chomhairle ag ràdh nach eil dùil aca sgoil Ghàidhlig fa leth a stèidheachadh, tha a' Bh.Ph. Stiùbhart ag ràdh nach e seo deireadh an sgeòil.
"Cha dhùin sinne doras sam bith airson a bhith a' coimhead airson Gàidhlig a lìbhrigeadh anns na sgoiltean againn," thuirt i.
"Chan e coimhearsnachd fhuadain a th' againne. 'S e coimhearsnachdan Gàidhlig a th' againne.
"Agus tha Gàidhlig fhathast làidir ann an cuid mhòr de na coimhearsnachdan againn, far a bheil a' chlann ga cluinntinn anns na bùithdean, anns an sgoil, anns na dachaighean aca fhèin.
"Chan eil sinne a' faicinn gur e sgoil Ghàidhlig ann an aon phàirt de na h-Eileanan againn a tha a' dol a leudachadh a' chànain.
"Bhiodh buaidh aig sgoil Ghàidhlig ann an Steòrnabhagh nach biodh sinne ag iarraidh aig an ìre a tha seo.
"Bhon bhiodh e a' ciallachadh gur dòcha gum biodh na h-aonadan Gàidhlig a th' againne sna sgoiltean a' crìonadh, agus chan e sin a tha sinne ag iarraidh.
"Tha sinn ag iarraidh an cànan fhàs anns na coimhearsnachdan againn," thuirt i.


text:
Tuilleadh airgid a dhìth air iasgairean nan eilean
Tha Rùnaire Chomann Iasgairean nan Eilean Siar, Donnchadh MacAonghais, ag ràdh gum bu chòir do dh'Iomairt na Gàidhealtachd 's nan Eilean tuilleadh a chosg air gnìomhachas an iasgaich sna h-eileanan.
Thàinig am beachd sin bhuaitheasan agus Comhairle nan Eilean Siar ag innse an t-seachdain seo gu bheil iad ag atharrachadh mar a bhios iad a' roinn an taic-airgid air na h-iasgairean.
Chan eil ach £200,000 air fhàgail ann am buidseat anns an robh, aig aon àm, £600,000.
Cho-dhùin a' Chomhairle an t-seachdain seo gur iad na bàtaichean as motha, a tha a' glacadh an èisg as prothaidaiche, a gheibh prìomhachas.
Thuirt Mgr MacAonghais gum feumar sùil gu math mionaideach a thoirt air dè na seòrsa bàtaichean dhan toirear taic san àm ri teachd.
Ged a tha e coltach gur iad an fheadhainn aig a bheil na bàtaichean as lugha as motha a chailleas, thuirt e gun deadh prìomhachas a thoirt dhan fheadhainn as ùire, 's an fheadhainn a tha comasach air tòrr a ghlacadh.
Thuirt e gu bheil daoine a th' air ùr-thighinn dhan ghnìomhachas mothachail gur iad na bàtaichean as comasaiche air stuth a ghlacadh a tha a dhìth orra.
Taiceil
"Tha a' Chomhairle a' faicinn gu bheil gnìomhachas an iasgaich air a bhith math do choimhearsnachdan air feadh na h-Eileanan, agus gu h-àraidh coimhearsnachdan far nach eil obraichean eile furasta an cruthachadh," thuirt Mgr MacAonghais.
Mura biodh a' Chomhairle, thuirt e gum bhiodh gnìomhachas an iasgaich ann an droch staid.
"Chan eil Iomairt na Gàidhealtachd 's nan Eilean air bonn-a-sia a chur a ghnìomhachas an iasgaich, dha na bàtaichean, bho chionn timcheall iar còig bliadhna a-nis agus mura biodh an Comhairle, bhiodh cùisean gu math nas miosa," thuirt Mgr MacAonghais.
Leis gu bheil sporran na Comhairle a' fàs teann, thuirt e gu bheil cothrom aig Iomairt na Gàidhealtachd "airgead a chur dha na h-Eileanan mar a bha iad a' cur ann ron a seo".


text:
Taic le Iarrtasan
Airson fios mun chùrsa, cosgaisean is eile, bruth air ainm a' chùrsa.
Chan uarrainn ach aona chùrsa a' dhèanamh tron seachdain.
Airson iarrtas a dhèanamh airson a’ chùrsa, bruth air ‘Clàraich an-dràsta’. Lean am fios gu h-ìosal:
Daoine ùra: Mura h-eil sibh air siostam clàraidh OGE a chleachdadh roimhe, bidh agaibh ri cùnntas a chruthachadh le bhith a’ bruthadh air a’ phutan ‘Create Account’ - lìon an t-iarrtas gus an tig sibh dhan deireadh, agus bruth air ‘Submit’. Ma tha an seòladh post-d ceart san t-siostam, gheibhear post-d air ais sa bhad ag ràdh gun deach an t-iarrtas troimhe. Cuiridh cuideigin bhon Sgioba fios thugaibh an ceann 2 sheachdaine, a’ dearbhadh gu bheil àite agaibh air a’ chùrsa is àite-fuirich (mas iomchaidh) agus mar a dh’fhaodas sibh na cìsean agaibh a’ phàigheadh.
Daoine leantainneach: Ma tha cuimhne agaibh air ur n-ainm-clàraichte is facal-fàire bho seann iarrtais, lion na bocsaichean iomchaidh is bruth air ‘Login’. Bu chòir gum bi ur cuid fiosrachaidh ann, dèan cinnteach gu bheil e uile ceart is lìon an iarrtas gus an tig sibh chun an deireadh is bruth air ‘Submit’. Ma the seòladh post-d ceart san t-siostam, gheibhear post-d air ais sa bhad ag ràdh gun deach an t-iarrtas troimhe. Cuiridh cuideigin bhon Sgioba fios thugaibh an ceann 2 sheachdaine, a’ dearbhadh gu bheil àite agaibh air a’ chùrsa is àite-fuirich (ma bhios iomchaidh) agus mar a dh’fhaodar na cìsean agaibh a’ phàigheadh.
Airson duilgheadasan le clàradh dhan t-siostam, air neo le facail-faire, cuir fios dhan Helpdesk OGE air +44 (0)1463 279 150 no seòladh puist-d helpdesk@uhi.ac.uk
Ma tha ceistean sam bith agad nach eil ceangailte leis an t-siostam, cuir fios dhan Sgioba air +44 (0)1471 888 240 no air post-d sm00cg@uhi.ac.uk


text:
What's Hot Today
Episode 7
Òrain iomart (Political songs)
All Episodes »
0 watches
0 reviews
September 25, 2010
Tha gach taobh de bheatha an duine ri fhaighinn ann an òrain nan Gàidheal agus thar na linntean tha poilitigs an am ri lorg unnta. Bho Blàr Chulodair gu strì an fhearainn bha sùil nam bàrd oirre uile. Tha Donaidh Murdo MacLeòid, Cathy Anna Nic a Phì agus Anna Nic na Ceàrdaich a' seinn. Music series which explores the place of song in the world of the Gael, and the intrinsic link between song, language, landscape and people. A look at some of the many songs that have political themes. Featuring new performances from Donnie Murdo MacLeod, Cathy Ann MacPhee, and Anne Sinclair.
September 25, 2010
Tha gach taobh de bheatha an duine ri fhaighinn ann an òrain nan Gàidheal agus thar na linntean tha poilitigs an am ri lorg unnta. Bho Blàr Chulodair gu strì an fhearainn bha sùil nam bàrd oirre uile. Tha Donaidh Murdo MacLeòid, Cathy Anna Nic a Phì agus Anna Nic na Ceàrdaich a' seinn. Music series which explores the place of song in the world of the Gael, and the intrinsic link between song, language, landscape and people. A look at some of the many songs that have political themes. Featuring new performances from Donnie Murdo MacLeod, Cathy Ann MacPhee, and Anne Sinclair.
No links available


text:
Dreuchd: Co-òrdanaiche na Cèilidh air Chuairt
Tha Fèis Chataibh a’ lorg Co-òrdanaiche airson sgeama na Cèilidh air Chuairt 2017. Bidh an neach seo an urra ri turas ciùil a chur air dòigh agus a stiùireadh do bhuidhinn de luchd-ciùil òga a thèid a-mach a chluich air feadh Chataibh is Ghallaibh tron Iuchar is an Lùnasdal 2017.
Gheibhear dealbh-obrach slàn is fiosrachadh mun sgeama tron cheangal seo: FCCT Co-ordinator JD 2017
Airson iarrtais a chur a-staigh, cuiribh cunntas-beatha agus litir a’ mìneachadh ur n-eòlais agus freagarrachd dhan dreuchd gu feischataibh@yahoo.co.uk.
Feumar iarrtasan a bhith a-staigh ro 5f Dihaoine 10 den Mhàrt 2017.


text:
O na h-Eileanan, le Gaol
Tha a' chompanaidh Clò Mòr Innse Gall ag ràdh gu bheil iad misneachail gum faod an Ruis a bhith na margaidh mhòr dhan chlò, às dèidh taisbeanaidh fasainn ann am Mosgo.
Bha iad an sàs ann an iomairt ann an Ambasaid Bhreatainn sa bhaile fad dà là, air a chur air dòigh le Leasachadh Eadar-Naiseanta na h-Alba.
Thuirt cathraiche na companaidh, Brian MacUilleam, gun robh an Ruis a' freagairt air companaidhean aodaich Albannach a thaobh stoidhle, urram do dhualchas agus a thaobh na sìde.
Thuirt e cuideachd gur e margaidh a th' ann sa bheil e doirbh faighinn a-steach, ach às an tig buannachd mhòr do chompanaidhean leis an soirbhich.
Tha dùil gum fàg iarrtas mòr ann an Àisia gun tèid còrr air millean meatar de Chlò Mhòr a dhèanamh am bliadhna. Ann an 2009, cha deach ach 500,000 meatar a dhèanamh.
'S ann a Iapan a thèid 40% den Chlò Mhòr a thathas a' cur a-null thairis, barrachd na thèid a rèic sa Ghearmailt.
"Tha sinn air a bhith ag obair air margaidh na Ruis o chionn trì bliadhna a-nis, agus 's e seo an ùidh as motha a fhuair sinn thuige seo, an dà chuid bho mhargaidh an fhasainn, agus margaidh an fhàrnais," thuirt Mgr MacUilleam.
"Tha ùidh mhòr san Ruis an-dràsta ann an stuth agus traidiseanan à Breatainn.
"Mar eisimpleir, bha a' chiad "Chuairt Chlò" aca ann am Mosgo o chionn seachdain no dhà, agus nochd 300 duine agus aodach clò orra, 's chaidh iad timcheall pàirce ann am Mosgo air baidhseagailean. B' e Clò Mòr a bh' air cuid mhath dhiubh, 's bha an fheadhainn eile airson 's gur e sin a bh' orrasan cuideachd," thuirt e.


text:
- TIOTAL
- Inbhir Narann bho Dhrochaid an Rèile
- EXTERNAL ID
- QZP40_CARD_5770
- ÀITE
- Inbhir Narann
- SIORRACHD/PARRAIST
- SIORRACHD NARANN: Inbhir Narann
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37401
- KEYWORDS
- Siorrachd Mhoireibh
Inbhir Narann
drochaid
cladh
Drochaid Inbhir Narainn
còir-sgrìobhte rìoghail
a' chiad Rìgh Alasdair
Linn an Umha
Tha dealbh camara de Inbhir Narann mar a chithear e bho Dhrochaid an Rèile air a' chairt-phuist seo. Tha cladh ri aghaidh an deilbh ri taobh Abhainn Narainn, agus chithear Drochaid Inbhir Narann nas fhaide shuas an abhainn.
Chaidh Còir-sgrìobhte Rìoghail a thoirt dhan bhaile san dàrna linn deug le Alasdair I. Tha fianais ann gun robh tuineachadh an seo bho Linn an Umha


text:
- TIOTAL
- Carbad-eich aig Taigh Baile Dhonnchaidh, an t-Eilean Dubh
- EXTERNAL ID
- PAN_16_61
- ÀITE
- Baile Dhonnchaidh
- SGÌRE
- Abhach
- SIORRACHD/PARRAIST
- ROS: Abhach
- LINN
- 1950an
- CRUTHADAIR
- J Nairn
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20476
- KEYWORDS
- Carbadan-eich
Oighreachd Baile Dhonnchaidh
Taigh Baile Dhonnchaidh
Seumas Mac an Fhleisdeir
oighreachdan
Alasdair Ros
Abhach
Bha an carbad-eich seo aig Taigh Baile Dhonnchaidh, ann an sgìre Abhach, an t-Eilean Dubh. B'e Taigh Bhaile Dhonnchaidh fear de na taighean bu mhotha air a' Ghàidhealtachd. Chaidh a thogail an toiseach do Shir Ruairidh MacCoinnich Sgatail ann an 1798, agus cheannaich Seumas Mac an Fhleisdeir Abhaich e ann an 1864. Bha gàrraidhean-teatha mòra aig Mac an Fhleisdeir ann an Ceylon. Dh'fhastaidh e an t-ailtire Alasdair Ros airson an taigh a leasachadh. Rinneadh atharrachaidhean eile le mhac, Seumas Dubhghlas Mac an Fhleisdeir.
Leagadh an taigh ann an 1959. Aig àirde chìte e mìltean air falbh. Bha eadhan stèisean rathad-iarainn aige dha fhèin. Agus bha iomadh taigh-glainne mòr aige, pàillean mòr spòrs, cùirt-teanais agus rinc-curlaidh cuideachd. Bha stàballan, seòmraichean-acfhainne agus taigh-carbaid ann.
Aig a h-àirde, thug an oighreachd obair do 14 geamairean agus leudaich i bho Athaidh san ear gu faisg air Poll Lochaidh san iar
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
TOOLS airson cuideachadh le Gàidhlig
Tha Gordon Wells dìreach an dèidh tilleadh às a’ Bheilg far an robh e fhèin agus Caoimhín Ó Donnaíle ag obair le colaistean is oilthighean eile air pròiseact ùr, air a bheil an t-ainm TOOLS. Chan eil ann ach toiseach tòiseachaidh, ach tha iad an dùil inneal ùr a chruthachadh a chuidicheas luchd-teagaisg agus luchd-ionnsachaidh ma tha iad feumach air facal a lorg ann am faclair air-loidhne.
Thèid aig luchd-cleachdaidh air clàraidhean (mar eisimpleir air YouTube) a chur air duilleag ùr le tar-sgrìobhadh ann cuideachd. An uair sin faodaidh tu facal sam bith a leughas tu a lorg ann am faclair, mura bheil thu ga thuigsinn. Thathas an dùil agus an dòchas gum bi seo na chuideachadh do luchd-ionnsachaidh, ged a tha e follaiseach nach ionnsaich thu cànan sam bith le faclair a-mhàin!
Tha an sgioba air blog a thòiseachadh far am bi iad a’ cur suas eisimpleirean dhen obair aca fhad ’s a tha iad a’ gluasad air adhart. Tha eisimpleir Ghàidhlig ùr an seo, a’ cleachdadh film a chaidh a dhèanamh airson Guthan nan Eilean.
Chìthear cuideachd gur urrainn dhut ceanglaichean a chur air an duilleig gus an leantail gu duilleagan eile air an eadar-lìon. Mar sin, tha sin a’ toirt cothrom dhut “aonadan ionnsachaidh” a thogail le duilleagan Hot Potatoes no duilleagan iomchaidh eile. Bidh e inntinneach fhaicinn dè cho furasta ’s a bhios an t-inneal seo ri chleachdadh ann an coimhearsnachd mar Uibhist, agus dè cho feumail ’s a bhitheas e airson Gàidhlig a bhrosnachadh agus a leasachadh.


text:
Roinn-seòrsa:Faclan na Gàidhlig
Fo-roinnean-seòrsa
Tha na 7 fo-roinnean-seòrsa a leanas san roinn-seòrsa (a-mach à 7 uile gu lèir).
B
- ► Buadhairean na Gàidhlig (4 D)
E
- ► Eadar-theangachadh (26 D)
G
- ► Giorradanan na Gàidhlig (3 D)
I
- ► Iarrtas airson bunachas na Gàidhlig (101 D)
- ► Iarrtas airson faidhle-fuaime na Gàidhlig (108 D)
- ► Iarrtas airson fuaimneachadh na Gàidhlig (77 D)
M
- ► Mallachaidhean na Gàidhlig (1 D)
Duilleagan san roinn-seòrsa "Faclan na Gàidhlig"
Tha na 129 duilleag a leanas san roinn-seòrsa seo (a-mach à 129 uile gu lèir).


text:
- TIOTAL
- HR 95 'Strathcarron' san Aghaidh Mhòr
- EXTERNAL ID
- PC_HRS_LOCOMOTIVES_001_395
- ÀITE
- An Aghaidh Mhòr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 24857
- KEYWORDS
- locomotaibhean rèile
locomotaibhean Rèile na Gàidheatachd
Chaidh an clas 'Strath' de locomotaibhean 4-4-0 luchd-siubhail a thogail dha Rèile na Gàidhealtachd le Nelson Reid & Co. à Glaschu ann an 1892. Chaidh an togail a rèir dealbhachadh Daibhidh Jones, àrd-neach-stiùiridh locomotaibhean a' chompanaidh, agus bha iad coltach nan dealbhachadh ri a locomotaibhean eile ach gun robh goileadairean na bu mhotha aca. Bha an dusan locomotaibh air an àireamhachadh 89 gu 100 agus ghluais sia dhiubh gu sealbh LMS ann an 1923.
Tha an dealbh camara seo a' sealltainn HR 95 'Strathcarron. Chaidh a h-ath-àireamhachadh dà uair le Rèile na Gàidhealtachd: gu 95A sa Ghiblean 1919 agus air ais gu 95 san t-Sultain an aon bhliadhna. Ghluais i gu LMS agus chaidh a h-àireamhachadh 14274 leis a' chompanaidh ùr. Chaidh a toirt a-mach à seirbheis san Dùbhlachd 1930